title: Tomb Raider: Underworld

text: Viikkoa aiemmin Lara on Välimerellä tutkimassa meren pohjassa olevaa muinaista temppeliä, josta hän löytää ukkosenjumala Thorin hanskan. Joukko tuntemattomia palkkasotureita sulkee Laran kammioon räjäyttämällä uloskäynnin. Yksi miehistä kertoo Amanda Evertin ”lähettävän terveisensä”. Lara onnistuu pakenemaan temppelistä ja etenee Amandan rahtialukseen, jossa hänen ampumavälikohtauksensa vartijan kanssa aloittaa laivan uppoamisen. Lara kohtaa Jacqueline Natlan, joka ei olekaan kuollut, vaan joutunut Amandan vangitsemaksi. Natla kertoo Laran ja tämän äidin löytämän portaalin olleen osa ns. ”matkustusverkkoa”, ja että portaali vei Laran äidin Avaloniin. Lara sanoo hänen isänsä, Richard Croftin, luulleen Avalonin sijaitsevan alhaalla, mutta se olikin Nifleheim. Lara kysyy, mikä yhteys skandinavisella mytologialla on juttuun, jolloin Natla kertoo Laran isän löytäneen väärän skandinaavisen mytologian alamaailman (). Hän kertoo, ettei Laran äiti mennyt Nifleheimiin vaan Helheimiin. Laran kysyessä sen sijaintia Natla sanoo ”kertovansa jonain päivänä”. Natla jatkaa sanomalla, että sen päivän koittaessa Lara tarvitsee Thorin vasaran päästäkseen sisään. Natla sanoo ivallisesti, että ehkä Laralla on parempi onni sen löytämiseen kuin hänen isällään. Lara kysyy mitä tämä tarkoittaa ja Natla toteaa Laran vastauksen olevan Thaimaan läntisellä rannikolla 7. leveyspiirillä.


title: Tomb Raider: Underworld

text: Laran saapuessa Thaimaahan hän sanoo kotitiimille, ettei näe mitään viittauksia siihen, että hänen isänsä olisi käynyt siellä. Lara kuitenkin löytää huoneen, jossa on suuri Thor-jumalaa esittävä patsas ja kartta, joka näyttää minne loput Thorin aarteista on piilotettu. Kartta on kuitenkin tuhottu ja Thorin toinen hanska on kadonnut. Lara huomaa kiviseltä alustalta, jossa hanskan olisi kuulunut olla, tekstin: ”Natla, näen tavoitteesi enkä ole enää käskyläisesi. Richard James Croft. -RJC-”. Lara tajuaa hänen isänsä tuhonneen kartan ja ottaneen hanskan. Lara tajuaa, ettei hänen isänsä koskaan kirjoittanut nimikirjaimiaan kolmella (niin kuin kivisellä alustalla luki) vaan kahdella nimikirjaimella. Lara ymmärtää sen olevan viesti ja toteaa kotitiimillensä, että hänen etsimänsä on ollut koko ajan hänen nenänsä edessä.


title: Tomb Raider: Underworld

text: Lara palaa kartanolleen ja kertoo tiimilleen kolmen nimikirjaimen (RJC) olevan suora viittaus Laran isoisään. Tutkiessaan isoisänsä hautaa arkku siirtyy sivuun ja paljastaa salaisen käytävän. Käytävä johtaa huoneeseen, jossa on Thorin toinen hanska sekä kansio ja nauhuri. Lara kuuntelee isänsä nauhoittaman äänitteen, joka paljastaa Richardin ottaneen hanskan ja tuhonneen alkuperäisen kartan. Hän kuitenkin sanoo, että valokuvasi sen Thaimaassa niin, että Lara voi jatkaa etsintöjää. Laran ottaa hanskan ja lähtee ylöspäin kohti kartanoa. Tarina palaa prologiin: kartano on tulessa ja Zip sanoo jonkun murtautuneen tarkoin varjeltuun huoneeseen ja räjäyttäneen koko paikan. Lara käskee Winstonia ja Zippiä lähtemään ulos ennen kuin katto romahtaa. Itse Lara lähtee etsimään Alistor Fletcheriä. Lara kuitenkin kohtaa Dopplegangerin, Laran kaksoisolennon, jonka Natla oli lähettänyt Laran perään vuosia sitten. Lara kuitenkin järkyttyy kun Doppleganger tappaa Alistorin, sillä silloin Lara tajuaa, että tämä yksilö voi tehdä mitä haluaa. Lara tulee ulos kartanosta kantaen Alistorin ruumista. Lara sanoo päättäväisesti Zipille ja Winstonille, että hoidettuaan asiat viranomaisten kanssa hän lähtee eteläiseen Meksikoon hakemaan Thorin vyötä. Zip yrittää tehdä vastalausetta vedoten Alistorin kuolemaan, mutta Lara sanoo tarvitsevansa vyön saadakseen vasaran, jolla hän voi tappaa jumalan.


title: Tomb Raider: Underworld

text: Meksikosta Lara löytää Thorin vyön ja lopulta vasaran. Lara etenee Välimerellä upottamansa rahtialuksen sisaralukseen, jossa Laran kaksoisolento tappaa Amandan, joka kuitenkin kuolee vain näennäisesti. Natlan avustuksella Lara matkustaa Pohjoiselle jäämerelle, jossa hän vasaran avustuksella etenee Helheimiin. Hän järkyttyy joutuessaan tappamaan epäkuolleen ja orjuutetun äitinsä.


title: Tomb Raider: Underworld

text:
Paljastuu, että Natla tappoi Richardin ja yrittää nyt tappaa Laran. Amanda pelastaa Laran ja jahtaa Natlaa, joka mytologioiden avulla yrittää tuhota koko maapallon. Lara kuitenkin onnistuu tappamaan Natlan vasaralla. Amandan avulla Lara korjaa portaalin, jolla he ”teleporttaavat” "" esiintyneeseen Nepalin kivitemppeliin.
Pelin Windows-versiolla on Metacritic-kerääjäsivustolla 80/100 pistettä.


title: Eldin Jakupović

text: Eldin Jakupović (s. 2. lokakuuta 1984 Kozarac, Jugoslavia) on sveitsiläis-bosnialainen jalkapallomaalivahti. Jakupović on 191 senttimetriä pitkä ja edustaa seuratasolla englantilaista Leicester Cityä.


title: Eldin Jakupović

text: Jakupović, jolla on bosnialaiset sukujuuret, muutti Sveitsiin 5-vuotiaana Bosnian sodan vuoksi. Hänellä on molempien maiden kansalaisuudet, ja hän on myös edustanut molempia kansainvälisissä otteluissa. Bosnian ja Hertsegovinan alle 21-vuotiaiden maajoukkueessa hän teki ensiesiintymisensä vuonna 2005 ja Sveitsin vastaavassa joukkueessa seuraavana vuonna. Vuonna 2005 hän sai kutsun myös Bosnia ja Hertsegovinan A-maajoukkueeseen, muttei päässyt pelaamaan. Jakupović ei käynyt kentällä myöskään maaliskuussa 2007 saatuaan toisen A-maajoukkuekutsunsa, joten hän säilytti oikeutensa pelata Sveitsin maajoukkueessa. Fabio Coltortin sairastuttua Sveitsi kutsuikin hänet kolmosmaalivahdikseen 2008 EM-kilpailuihin. Ensimmäisen, ja toistaiseksi ainoan, A-maaottelunsa hän pelasi Sveitsin voittaessa ystävyysottelussa Kyproksen 4–1 elokuussa 2008.


title: Sammonlahti

text: Sammonlahti on Lappeenrannan kaupunginosa, noin neljä kilometriä keskikaupungin länsipuolella. Alue rajoittuu pohjoisessa Saimaaseen sekä Skinnarilaan. Kaupunginosassa sijaitsee kerros- ja pientaloasutusta, Sammonlahden koulu, Sammonlahden kirkko ja Sammonrannan virkistysalue, johon kuuluu yli kilometri Saimaan rantaviivaa ja uimaranta.


title: Sammonlahti

text: Sammonlahden liikekeskukseen kuuluu vähittäiskaupan keskisuurten yksiköiden kortteli ja ympyrämäinen Sammontori, jossa toimii liiketilojen ohella kirjasto. Pyöreän muotoinen ostoskeskus on Suomessa harvinainen, mutta yksi esikuva sijaitsee Tukholman Rågsvedin kaupunginosassa.


title: Sammonlahti

text:
Sammonlahti on kaupunginosana uudehko asuinalue, sillä maalaiskylä alkoi muuttua vasta 1970-luvulla kerrostaloasutukseksi.
Alueella on runsaasti edullisia kaupungin 1980-luvun vuokrakerrostaloja.


title: Sammonlahti

text: Lähes puolet Lappeenrannan maahanmuuttajista, 43 prosenttia, asuu Sammonlahden alueella. Vuonna 2014 vieraskielisten osuus alueella oli 12 prosenttia.


title: Sammonlahti

text: Paikallisliikenteen linja-autoja liikennöi keskustan ja Sammonlahden välillä arkisin enimmillään kuusi vuoroa tunnissa ja viikonloppuisin yleensä kahdesta neljään vuoroa tunnissa suuntaa kohden. Sammonlahden rajalla sijaitsee Uus-Lavolan pikavuoropysäkki.


title: Kulkurin valssi (sävelmä)

text: Kulkurin valssi on alkujaan ruotsalainen sävelmä, joka 1800-luvulla kulki muun muassa Porvoon seudulla nimellä "Vandrarevalsen". Suomenkieliset sanat sävelmään teki J. Alfred Tanner.


title: Kulkurin valssi (sävelmä)

text: Kulkurin valssi on levytetty puolisensataa kertaa 1920-luvulta lähtien; ensimmäisen kerran amerikansuomalaisen Juho Koskelon tulkitsemana 1. joulukuuta 1920 (78-kierroksen savikiekko, Victor 72910). J. Alfred Tannerin tulkinta levytettiin 15. heinäkuuta 1926 Berliinissä. Henry Theel levytti sävelmän 1940-luvulla ja seuraavalla vuosikymmenellä oli Tapio Rautavaaran vuoro. Ansa Ikonen ja Tauno Palo pääsivät tallentamaan oman versionsa sävelmästä vuonna 1974. Se julkaistiin LP-levyllä "Ansa & Tauno" (Polarvox rplp 5007). Myöhemmin albumi julkaistiin myös CD-levynä (Polarvox kjcd 52).


title: Kulkurin valssi (sävelmä)

text: Kulkurin valssista tehtiin vuonna 1941 elokuva, joka ennen "Tuntemattoman sotilaan" ilmestymistä oli Suomen kaikkien aikojen katsotuin elokuva.


title: Holger Franke

text: Holger Franke (s. 2. toukokuuta 1955) on saksalainen näyttelijä. Hän opiskeli musiikkia synnyinkaupungissaan Dresdenissä ja vuodesta 1976 näyttämötaidetta Berliinissä.


title: Holger Franke

text: Varhaisella urallaan Franke esiintyi teatterissa Magdeburgissa ja Wittenbergissä. Sittemmin hän on saavuttanut mainetta rooleillaan televisiosarjoissa "Polizeiruf 110" ja "Unter uns" sekä useissa elokuvissa.


title: Holger Franke

text: Ohjaajana Franke on työstänyt "Verbotene Liebe" -sarjan jaksoja.


title: Tyynenmerenlohet

text: Tyynenmerenlohet ("Oncorhynchus") on lohien heimon suku, joka käsittää kaksitoista Tyynenmeren pohjoisosassa sekä siihen laskevissa Pohjois-Amerikan ja Koillis-Aasian sisävesissä elävää kalalajia sekä useita niiden alalajeja. Omalla levinneisyysalueellaan tyynenmerenlohet vastaavat ekologisesti ja elintavoiltaan Euroopan ja Pohjois-Atlantin alueen "Salmo"-sukuun kuuluvia lohia ja taimenia ja ovat niiden lähisukulaisia. Suvun nimi "Oncorhynchus" tarkoittaa ”koukkukuonoista” ja viittaa kutukypsän koiraskalan leuanmuotoon. Suomessa tyynenmerenlohista tunnetuin on Yhdysvalloista Suomeen viljelykalaksi tuotu kirjolohi ("Oncorhynchus mykiss").


title: Tyynenmerenlohet

text: Tyynenmerenlohista kuusi (punalohi, kyttyrälohi, koiralohi, hopealohi, kirsikkalohi ja kuningaslohi) ovat vaelluskaloja, jotka syntyvät joissa, kasvavat usean vuoden ajan meressä ja palaavat lopulta kotijokeensa kudulle. Kudun jälkeen ne kuolevat eivätkä enää palaa mereen, toisin kuin Atlantin lohi. Osa lajeista taas elää koko ikänsä sisävesissä. Nämä sisävesilajit jakautuvat usein moniin maantieteellisiin alalajeihin.


title: Tyynenmerenlohet

text: Rannikoiden jokikutuiset tyynenmerenlohet ovat taloudellisesti erittäin merkittäviä Tyynenmeren molemmin puolin, ja niiden kalastus on tarkkaan säädeltyä. Sekä rannikoiden että sisävesien lajit ovat myös tärkeitä virkistyskalastuskohteita.


title: Tyynenmerenlohet

text: Monia lajeja on siirretty alkuperäisen elinalueensa ulkopuolelle. Kirjolohi on tärkeä monissa Euroopan osissa ja useita muita lajeja on kotiutettu tai yritetty kotiuttaa Luoteis-Venäjälle. Niitä on myös siirretty muun muassa Pohjois-Amerikan Suuriin järviin, Etelä-Amerikkaan ja Uuteen-Seelantiin.


title: Petra Blossey

text: Petra Blossey (s. 3. kesäkuuta 1956) on saksalainen näyttelijä. Hän aloitti uransa teatterissa, jossa hän on työskennellyt niin tanssijana kuin näyttelijänäkin.


title: Petra Blossey

text: Suuri yleistö tuntee Blosseyn varsinkin pitkäaikaisesta Irene Weigelin roolista televisiosarjassa "Unter uns". Näyttelijä esiintyi myös Erwin Strankan itäsaksalaisessa elokuvassa "Die Stunde der Töchter" (1981).


title: Vladimir Kozlov

text: Vladimir Kozlov voi tarkoittaa useita henkilöitä:


title: Nikoloz Baratašvili

text: Nikoloz Baratašvili (, 4. joulukuuta 1817 – 21. lokakuuta 1845) oli georgialainen runoilija. Hän oli yksi ensimmäisistä georgialaisista, joka yhdisti modernin nationalismin eurooppalaiseen romantiikkaan ja toi "europeismin" Georgian kirjallisuuteen. Vaikka hän kuolikin varhain ja jätti jälkeensä vain alle 40 lyhyttä runoa, yhden pitkän runon ja muutaman yksityiskirjeen, hänen tuotantoaan pidetään georgialaisen romantiikan huippukohtana.


title: Nikoloz Baratašvili

text: Baratašvili, joka tunnettiin lempinimellä Tato (), syntyi Tiflisissä (Tbilisissä), Georgian pääkaupungissa ja Venäjän Etelä-Kaukasian merkittävimmässä keskuksessa. Hänen isänsä prinssi Meliton Baratašvili (1795–1860) oli köyhtynyt aatelinen, joka työskenteli Venäjän hallinnossa. Hänen äitinsä Epemia Orbeliani (1801–1849) taas oli georgialaisen runoilijan ja kenraalin Grigol Orbelianin sisar ja Georgian toiseksi viimeisen kuninkaan Erekle II:n jälkeläinen.


title: Nikoloz Baratašvili

text: Baratašvilin runouden tragiikan saivat aikaan hänen traumaattinen yksityiselämänsä ja ajan poliittinen tilanne hänen synnyinmaassaan. Georgialaisten aatelisten vuoden 1832 venäläisvastaisen salaliitto, jolle Baratašvili oli koulupoikana myötämielinen, epäonnistui. Salaliittoon osallistuneiden oli pakko tunnustaa Georgian itsenäinen menneisyys lopullisesti menetetyksi ja sopeutua Venäjän autokratiaan. Kaipauksen kadonnutta menneisyyttä kohtaan ja surun georgialaisen hallitsijasuvun kaatumisesta he muuttivat romanttiseksi runoudeksi. Rahanpuute esti Baratašvilia jatkamasta opintojaan venäläisissä yliopistoissa, ja varhainen fyysinen vamma tuhosi hänen toiveensa pääsystä sotapalvelukseen. Lopulta Baratašvilin oli pakko mennä töihin venäläisten virkamieskoneistoon ja palvella tavallisena konttoristina tautien riivaamassa Gəncən kaupungissa Azerbaidžanissa. Hänen elämänsä rakkaus, prinsessa Ekaterine Tšavtšavadze, torjui hänet ja meni naimisiin Davit Dadianin, Mingrelian prinssin kanssa.


title: Nikoloz Baratašvili

text: Baratašvili kuoli malariaan Gəncəssä 28-vuotiaana julkaisematta mitään ja jättämättä jälkeensä surijoita. Hänen vaikutuksensa huomattiin vasta paljon myöhemmin, mutta kun seuraavan sukupolven georgialainen älymystö löysi hänen runoutensa, hänen teoksiaan julkaistiin postuumisti vuosina 1861–1876 ja hänet nostettiin idoliksi. Baratašvilin haudan siirto Gəncəstä Tbilisiin vuonna 1893 muuttui kansalliseksi juhlaksi. Vuodesta 1938 lähtien hän on ollut haudattuna Mtatsmindan Pantheoniin Tbilisissä.


title: Nikoloz Baratašvili

text: Keskeinen näkökulma Baratašvilin maailmankuvaan voidaan löytää hänen historiallisesta runostaan "Bedi Kartlisa" (, "Georgian kohtalo") vuodelta 1839. Se on inspiroiva ja sujuva Georgiaa viimeksi kohdanneiden onnettomuuksien surunvalittelu. Runo on Baratašvilin pisin teos ja se perustuu todelliseen historialliseen tapahtumaan, Tbilisin tuhoon vuonna 1795. Persian hallitsijan Mohammad Khan Qajarin aiheuttama katastrofi pakotti Georgian pettyneen kuninkaan Erekle II:n luovuttamaan maansa puolustamisen Venäjän käsiin. Teoksessa käsitellään kansallisia ongelmia kuitenkin nykyaikaisen lähestymistavan kautta: runo pohtii paitsi Georgian menneisyyttä myös sen tulevaisuutta vuoden 1832 epäonnistuneen kapinan jälkimainingeissa. Runossa reaalipoliitikko Erekle II ymmärtää, että Georgian tulisi tukeutua Venäjään, minkä hän näkee vääjäämättömänä. Toinen hahmo, kuninkaallinen kansleri Solomon Lionidze, ajattelee sen johtavan Georgian kansallisen identiteetin menetykseen. Sekä runoilijan että lukijan sympatiat ovat Solomonin puolella, mutta kuninkaan objektiivinen ja rationaalinen päätös voittaa.


title: Nikoloz Baratašvili

text: Lyhyen luovan kautensa aikana vuosina 1833–1845 Baratašvili kehitti vaikeita taide- ja ideakäsitteitä. Brittiläisen tutkijan Donald Rayfieldin sanoin Baratašvili "kehitti aivan oman kielensä, vaikeaselkoisen mutta sointuvan, lakonisen modernin, joskus loistavan keskiaikaisen pseudo-arkaaisine ilmauksineen." Hänen varhaisessa runossaan "Šemoghameba Mtatsmindaze" (, "hämärä Mtatsmindalla", 1833–1836) lukija voi tuntea romanttisen toiveen vapautua maallisesta taakasta ja liittyä yhteen salaisten luonnonvoimien kanssa. Hänen muihin merkittäviin teoksiinsa kuuluvat runot ""Paha henki"" (1843), "Pikri Mtkvaris piras" (, "ajatus Mtkvarin rannalla", 1837) ja "Merani" (, "Pegasos", 1842), jossa kaikkivoipa, uskon inspiroima mieli kutsuu runon sankaria uhraamaan tietoisesti itsensä veljiensä nimissä. "Meranin" traaginen optimismi edustaa silmiinpistävästi romantiikan henkeä: se on aktiivinen, puolustaa elämää ja on täynnä vallankumouksellisia toiveita. "Merani" on georgialaisen romantiikan huomattavimpiin lukeutuva teos sekä eettis-filosofiselta että taiteellis-esteettiseltä kannalta.


title: Oleg Prudius

text: Oleg Aleksandrovitš Prudius (s. 27. huhtikuuta 1972) on ukrainalainen showpainija. Hänen muuhun lajivalikoimaansa kuuluvat amerikkalaista jalkapallo, rugby, sambo, potkunyrkkeily, Jujutsu ja judo. Prudius painii WWE:n Raw-ohjelmassa esittäen venäläistä painijaa nimeltä Vladimir Kozlov. Kozlovin liikearsenaaliin kuuluu erilaisia potkuja, heittoja ja headbutt-liikkeitä.


title: Oleg Prudius

text: Prudius on voittanut muun muassa Yhdysvaltain sambomestaruuden raskaassa sarjassa sekä Yhdysvaltain potkunyrkkeilyliiton International Heavyweight Grappling -mestaruuden. Hän on pelannut myös amerikkalaista jalkapalloa Ukrainan maajoukkueessa sekä Santa Barbara City Collegessa.


title: Oleg Prudius

text: Prudius saattoi Jeff Jarrettin rinkiin 2005 Slammiversary.


title: Oleg Prudius

text:
17. tammikuuta 2006 WWE ilmoitti, että Prudius on allekirjoittanut kehityssopimuksen WWE:n kanssa. Sopimuksen myötä hänet lähetettiin Deep South Wrestlingiin. 7. huhtikuuta 2006 Prudius debytoi DSW:ssa, jossa hänellä oli vastassaan Tommy Suede.
5. toukokuuta Prudiuksella oli ensimmäinen WWE-ottelu San Josessa, jossa hänellä oli vastassa Rob Conway, jonka hän voitti. 18. joulukuuta RAW:ssa hänen nimensä muuttui Vladimir Kozloviksi.


title: Oleg Prudius

text: 28. heinäkuuta Kozlov voitti OVW Heavyweight -mestaruuden voittamalla Paul Burchillin, mutta hän antoi mestaruuden Michael W. Kruelille.


title: Oleg Prudius

text: Kozlov teki debyyttinsä 4. huhtikuuta. Jonkin ajan kuluttua hänen voittolistansa oli kasvanut pitkäksi; Matt Bentley, joka oli hänen ensimmäinen vastujansa SmackDownissa, Colin Delaney, Funaki Nunzio, Shannon Moore, Jimmy Wang Yang, Jamie Noble ja Domino.


title: Oleg Prudius

text: Kozlov sai WWE-mestaruusottelun Triple H:ta vastaan Survivor Seriesiin 6. marraskuuta voittamalla The Undertakerin hylkäyksellä. Survivor Seriesissä Triple H hävisi mestaruutensa, ei kuitenkaan Kozloville vaan Vickie Guerreron ilmoittamalle Edgelle. 2008 Armageddonissa Kozlov voitti ensimmäisen pay-per view ottelunsa selättämälla ECW-mestari Matt Hardyn. 2009 Royal Rumblessa Kozlov tuli sisään kuudentena, mutta putosi kehästä jo neljäntenä. No Way Outissa Kozlov selätettiin ensimmäistä kertaa sitten Undertakerin Last Riden. Hän oli silti voittamaton yksi vastaan yksi otteluissa. 2. maaliskuuta Kozlovilla oli ottelu Shawn Michaelsia vastaan, jonka voittaja haastaa The Undertakerin WrestleMania XXV:ssä. Shawn Michaels voitti ja Kozlovin voittoputki päättyi siihen. 13. maaliskuuta Kozlov hävisi Undertakerille jälkeen Tombstonen. 20. maaliskuuta SmackDownin 500. jaksossa Kozlov hävisi jo kolmannen kerran ja tällä kertaa Triple H:lle. 13. huhtikuuta WWE:n draftissa Kozlov siirtyi ECW-brändiin. 30. kesäkuuta Kozlov ja juuri ECW debyyttiä tehnyt William Regal voittivat tag team matsissa ECW mestarin Tommy Dreamerin ja Christianin, josta hän sai tilaisuuden Number 1# matsiin mutta hävisi sen Christianille. 18. elokuuta ECW:ssä Ezekiel Jackson ja ECW mestarin Christian ottelivat Kozlovia ja ykköshaastajaa ECW mestaruudesta William Regalia vastaan, mutta Jackson petti Christianin ja liittyi Regaliin ja Kozloviin. He muodostivat tiimin The Ruthless Roundtable:n. Kozlov ja Jackson olivat monissa Regalin ECW mestaruus otteluissa, mutta Regal ei koskaan pystynyt voittamaan mestaruutta. 15. joulukuuta Kozlov kohtasi Jacksonin ECW Homecoming karsinta ottelussa, missä Kozlov hävisi Regalin vedettyä häntä jalasta ringin ulkopuolelta ja Jackson teki hänelle vielä Chokeslamin. 16. helmikuuta 2010 ECW viimeisessä jaksossa Kozlov runteli monia ECW tähtiä ja lopuksi paiskasi Shelton Benjamin kanssa kättä. Kozlov painii nykyään Raw:ssa.


title: Oleg Prudius

text:
Vladimir Kozlov on Rawin yksi harvinaisimmista painijoista (Yoshi Tatsun jälkeen). Kozlov liittoutui Santino Marellan kanssa ja perustivat Tag Teamin. Night of championsissa kozlov ja Marella olivat lähellä Tag Team mestaruutta.
6. päivä joulukuuta Kozlov ja Santino Marella taistelivat joukkuemestaruudesta kolmen joukkueen ottelussa jonka he voittivat. Tästä lähtien Kozlov ja Marella ovat puolustaneet mestaruuttansa voitokkaasti muita joukkueita vastaan.


title: Oleg Prudius

text: 1. http://www.wwe.com/superstars/raw/vladimirkozlov/


title: Richard Romanus

text: Richard Romanus (s. 8. helmikuuta 1943) on yhdysvaltalainen näyttelijä.


title: Richard Romanus

text: Vermontissa syntynyt Romanus on esiintynyt esimerkiksi Martin Scorsesen elokuvassa "Sudenpesä" (1973) ja Charles Bronsonin tähdittämässä elokuvassa "Jack Murphyn laki" (1986). Hänellä on ollut pieniä rooleja myös televisiosarjoissa, kuten "Sopranosissa" ja "Ihmemies MacGyverissa".


title: Richard Romanus

text: Richard Romanus on Robert Romanuksen veli ja Kari Lizerin lanko.


title: Luettelo Agentsin kappaleista

text: Tämä on luettelo Agentsin levyttämistä kappaleista aakkosjärjestyksessä.


title: Agents Forever

text: Agents Forever on Agentsin studioalbumi, joka julkaistiin vuonna 1995. Levy on yhtyeen ensimmäinen solisti Jorma Kääriäisen kanssa.


title: Agents Forever

text: Albumi nousi Suomen virallisen listan sijalle 19, ja pysyi listalla yhteensä viisi viikkoa.


title: Intel High Definition Audio

text: Intel High Definition Audio, HD-audio tai Azalia on Intelin 2004 kehittämä parannettu äänilaitekuvaus eli "spesifikaatio" PC-arkkitehtuurille . Kehitysvaiheessa projektia kutsuttiin koodinimellä "Azalia". HD-audion on tarkoitus ylittää edeltäjänsä AC'97:n ominaisuudet äänentoistossa.


title: Intel High Definition Audio

text: Useimmat käyttöjärjestelmät ja jakelut tukevat HD-audiospesifikaation mukaisia äänipiirejä, kuten Windows XP ja Windows Vista, Linux, Mac OS X ja muut BSD-pohjaiset Unixit.


title: Prinssi ja kerjäläispoika

text: Prinssi ja kerjäläispoika on Mark Twainin kirjoittama kertomus 1500-luvun Englannin nuorena kuolleen poikakuningas Edvardin seikkailusta vaihdokkaana kerjäläispojan kanssa.


title: Prinssi ja kerjäläispoika

text: Kuningas Edvard ihastuu kerjäläispoika Tom Cantyn rajattomaan elämään. He vaihtavat vaatteita, ja pian Tom kompuroi hovisäännöissä Westministerin linnassa. Edvard kohtaa monien mutkien kautta Miles Hendonin, joka suojelee häntä läpi tapahtumien.


title: MOA-2007-BLG-192-L b

text: MOA-2007-BLG-192-L b on viimeisten arvioiden mukaan 1,4 Maapallon massainen eksoplaneetta Jousimiehen tähdistössä. Tieto planeetan löytymisestä julkaistiin American Astronomical Societyn kokouksessa 2. kesäkuuta 2008. Kohde on toistaiseksi pienin tunnettu tavallista tähteä kiertävä eksoplaneetta.


title: MOA-2007-BLG-192-L b

text: MOA-2007-BLG-192-L b:n löysi yhdysvaltalainen tutkimusryhmä mm. eksoplaneettoja mikrolinssi-ilmiön avulla etsivän MOA-projektin kautta. Se sijaitsee 1000±400 pc (3 200±1 300 valovuoden) etäisyydellä Linnunradan keskustan suunnalla. MOA-2007-BLG-192-L b kiertää noin 0,62 AU:n etäisyydellä pientä punaista tai ruskeaa kääpiötähteä, jonka massa on vain noin 6% Auringon massasta.


title: MOA-2007-BLG-192-L b

text: Vaikka planeetta on massaltaan pieni ja kiertää lähellä tähteä, keskustähden himmeydestä johtuen se lienee sekoitus jäätä sekä erilaisia kaasuja ja muistuttaneekin koostumukseltaan enemmän Neptunusta kuin Maapalloa tai muita oman aurinkokuntamme pieniä planeettoja.


title: Henryk Hryniewski

text: Henryk Hryniewski (, , 1869–1937) oli puolalais-georgialainen taidemaalari, graafikko ja kuvittaja, joka tunnettiin myös perinteisen georgialaisen arkkitehtuurin tutkijana ja kouluttajana. Hänet pidätettiin ja murhattiin Josif Stalin suuressa puhdistuksessa ja suurin osa hänen alkuperäistöistään tuhottiin.


title: Henryk Hryniewski

text: Hryniewski syntyi maanpaossa olleen puolalaisen patriootin perheeseen länsigeorgialaisessa Kutaisin kaupungissa, joka kuului tuolloin Venäjän keisarikuntaan. Vuosina 1895–1898 hän opiskeli taidetta ja arkkitehtuuria Firenzessä ja Karlsruhessa. Vuonna 1898 hän asettui Tiflisiin (Tbilisiin), jossa hän maalasi ja opetti. Hän johti Tiflisin taidekoulua vuosina 1918–1921 ja auttoi sen muuttamisessa Georgian kuvataideakatemiaksi, jonka professori hänestä tuli vuonna 1922. Vararehtoriksi hän nousi vuonna 1927.


title: Henryk Hryniewski

text: Hryniewski osallistui energisesti ajan kaikkiin merkittäviin kulttuuriprojekteihin. Hän oli keskeisessä asemassa Tbilisin historian museon perustamisessa ja hän oli kulttuuriperinnön suojelua varten luodun erityiskomission jäsen. Hän opiskeli Georgian kansan- ja kirkkoarkkitehtuuria ja laati "Georgian vanha arkkitehtuuri" -akvarellialbumin, kattavan analyysin georgialaisesta koristetaiteesta sekä perspektiiviä ja varjostusta käsitelleen oppikirjan. Hryniewskin kuvituksia julkaistiin säännöllisesti Georgian lehdistössä ja johtavien georgialaisten kirjailijoiden teoksissa, erityisesti Ilia Tšavtšavadzen tuotannossa. Hän loi myös ikonostaasin Pyhän Yrjön Kašvetin kirkkoon ja osallistui Georgian aatelispankin toimiston rakennushankkeeseen (nykyinen Georgian parlamentin kirjasto). Hän vastusti neuvostoviranomaisten ajamia ideologisia uudistuksia taideakatemiassa. Hryniewski pidätettiin ja ammuttiin vuoden 1937 sortotoimissa. NKVD:n upseerit tuhosivat hänen studionsa, ja suuri määrä hänen töitään katosi pysyvästi. Hryniewskin vaimo Maria Perini (1873–1939), italialaissyntyinen tanssija ja Tbilisin ensimmäisen balettistudion perustaja, lähetettiin maanpakoon Georgiasta välittömästi miehensä pidätyksen jälkeen.


title: Kyynärtanssi

text: Kyynärtanssi () on nopea maalaistanssi. Suomessa tanssi tunnetaan riehakkaana keskiaikaharrastajien ja liveroolipelaajien suosimana tanssina, lempinimeltään "pornopolkka". Nimi tulee Hedningarna-yhtyeen kappaleesta "Pornopolka".


title: Monte Alto

text: Monte Alto oli muinainen esiklassinen intiaanien rakentama temppelikeskus varhaisessa Guatemalassa lähellä Tyynenmeren rannikkoa noin 1800 eaa. - 500 jaa. Paikalta on löydetty muun muassa suuri pyramidi ja kiviveistoksia. Noin vuonna 1800 eaa. Monta Altoa merkittävämpiä olivat siitä 10 km itään ja länteen sijainneet El Bálsamo ja Los Cerritos Sur. Monte Alto kasvoi kuitenkin myöhäisesiklassisella ajalla noin 400 eaa. -200 jaa. alueelliseksi keskukseksi.


title: Monte Alto

text: Monte Alton tyyppisten keskusten. joita olivat myös Izapa ja Takalik Abaj. uskotaan syntyneen todennäköisesti Perun ja Ecuadorin intiaanikulttuurien vaikutuksesta. Monte Alton aikoihin Perussa vallitsi niin sanottu alkujakson kulttuuri, joka myös rakensi suuria pyramideja ja teki kiviveistoksia.


title: SSD

text: SSD-levy () tai puolijohdelevy on tietokoneen massamuisti, jossa ei ole liikkuvia osia ja jossa tieto säilyy laitteen ollessa virrattomana. Tiedon säilytykseen käytetään useimmiten flash-muistia. SSD-levy sisältää flash-muistin lisäksi levyohjaimen ja se liitetään tietokoneeseen useimmiten samalla tavalla kuin kiintolevykin.


title: SSD

text: SSD:ssä on monia etuja perinteiseen kiintolevyyn verrattuna: lyhyempi hakuaika, nopeampi tiedonsiirto, vähäisempi virrankulutus ja lämmöntuotto sekä äänettömyys. SSD on myös kiintolevyä kevyempi ja, koska siinä ei ole liikkuvia osia, se kestää paremmin ääriolosuhteita, kuten korkeita lämpötiloja, mekaanista rasitusta, tärinää ja iskuja. Kiintolevystä poiketen SSD-levy ei myöskään vaadi eheyttämistä.


title: SSD

text: Varjopuolena SSD-levyillä on korkea hinta suhteessa tallennuskapasiteettiin. SSD myös kuluu käytössä, koska sen muistipaikoilla on rajallinen uudelleenkirjoituskertojen määrä. Tämä kuitenkaan ei ole käytännössä osoittautunut ongelmaksi. SSD-levyt antavat paljon vähemmän vihiä kunnostaan. Raporttien mukaan ne saattavat pahimmillaan vain lopettaa toimintansa tai kadottaa dataa, toisin kuin perinteisistä kiintolevyistä huomaa usein kun ne alkavat hajota.


title: SSD

text: SSD on nopeasti kehittyvä teknologia. SSD-levyjen tallennuskapasiteetti ja tiedonsiirtonopeus nousevat jatkuvasti, hintojen samalla laskiessa ja tarjonnan monipuolistuessa.


title: SSD

text: Vuonna 2007 kaupallisten SSD-muistien maksimikoko oli 32 GB ja hinta noin 1 000 dollaria ja parhaiden mallien luku- ja myös kirjoitusnopeus ohitti nopeimmat kiintolevyt. Keväällä 2008 markkinoille tuli useita merkkejä ja malleja suurilta valmistajilta kuten Samsung ja laitteen kapasiteetti kasvoi 128 GB:ksi ja myös laitteiden hinta alkoi laskea rajusti. Suuret kannettavien tietokoneiden valmistajat, kuten Dell ja Apple, tarjosivat kesällä 2008 SSD:tä optiona joihinkin uusiin kannettaviin tietokoneisiin.


title: SSD

text: Vuonna 2009 Micron esitteli ensimmäisen SATA 3 -väylää hyödyntävän SSD-levyn. Laite kykenee yli 350 MB/s luku-, ja yli 200 MB/s kirjoitusnopeuksiin.


title: SSD

text: Suorituskyvyn lisääntyessä sisäisen RAM-puskurimuistin määrä on lisääntynyt SSD-asemissa.


title: SSD

text: Luontaisesti SSD-massamuisti on nopea lukemaan tietoa, suurimmat erot eri SSD-laitteiden välillä syntyvät tiedon kirjoitusnopeudessa.


title: SSD

text: Hyvä suorituskyky on lisännyt kysyntää nopeammille liitäntätavoille, kuten Serial ATA 3 ja USB 3.0.


title: SSD

text: Nykyään nopeimmat SSD-levyt ovat PCI Express -väylään liitettäviä. Nopeudet voivat olla yli 1 Gigabitti sekunnissa


title: SSD

text: Uusien SSD-laitteiden tekniikka perustuu NAND-Flash:iin, joka mahdollistaa suuremman kirjoitusnopeuden kuin aiemmissa muistitikuissa ja muistikorteissa.


title: SSD

text: MLC (Multi Level Cell) ja SLC (Single Level Cell) ovat NAND-Flash tekniikan osia, solutyyppejä. Nelitilainen MLC on edullisempi mutta vikaherkempi, binäärinen SLC on nopeampi ja kalliimpi. MLC-soluja tarvitaan puolet vähemmän kuin kaksitilaisia, mutta noin puolet suurempi virheenkorjausbittien tarve vie osan saadusta hyödystä.


title: SSD

text: TLC-tekniikka (Triple-level cell) tallettaa kolme bittiä solua (yksi enemmän kuin MLC:ssä).


title: SSD

text: 30. tammikuuta 2010 Intel-Micron Flash Technologies julkisti 25 nm:n valmistusprosessin MLC-NAND -muistille.


title: SSD

text: Uudelleenkirjoitusten määrää tekniikoittain:


title: SSD

text: Flash-tekniikan eräs ongelma on muistisolujen rajallinen elinikä: kukin muistisolu voidaan uudelleenkirjoittaa vain rajallisen monta kertaa ennen kuin solu muuttuu käyttökelvottomaksi. Tiedon lukeminen sen sijaan ei kuluta soluja.


title: SSD

text: SSD:n sisäinen ohjain estää yksittäisen solun kulumista kirjoittamalla usein muuttuvan tiedon aina uuteen paikkaan ja pitämällä tarkistuskirjanpitoa (virheenkorjauskoodia eli ECC-bittejä) virheellisiksi muuttuneista tiedoista. Jokainen SSD-levy sisältää käyttäjälle näkymättömän varaston ylimääräisiä soluja. Tuhoutunut solu merkitään rikkinäiseksi ja tilalle otetaan käyttöön yksi näistä varasoluista.


title: SSD

text: Eri valmistajien välillä on suuriakin eroja sen suhteen kuinka SSD-levy sisäisesti järjestelee tietoa. Levyn ulkopuolelle tieto näytetään aina yhtenäisenä.


title: SSD

text: Osioiden kohdistus ("partition alignment"), siten että tiedostojärjestelmän ja SSD:n varausyksiköt osuvat kohdilleen, on tärkeää levyn suorituskyvyn ja kunnon ylläpitämisessä. Mikäli ne osuvat limittäin, joutuu SSD-levy yhtä tiedostojärjestelmän varausyksikköä muutettaessa kirjoittamaan uudelleen kaksi omaa yksikköään. Tämä luonnollisesti hidastaa levyn toimintaa. Käyttöjärjestelmän asennusohjelman tehtävä on asettaa osiot alkamaan ja loppumaan oikeista kohdista.


title: SSD

text: Tuki TRIM-komennolle vähentää ylimääräistä SSD-levylle kirjoitusta muistisolujen tarpeettoman kulumisen estämiseksi.


title: SSD

text: Perinteisillä kiintolevyillä kullekin sektorille voi kohdistaa kaksi komentoa: lue ja kirjoita. SSD-levyillä komentoja on kolme: lue, pyyhi ja kirjoita. Tiedoston päälle ei voi kirjoittaa uutta tietoa ennen kuin vanha sisältö on ensin pyyhitty.


title: SSD

text: Muistisolut SSD-levyllä on jaettu blokkeihin jotka on edelleen jaettu sivuihin. Blokin koko on tyypillisesti 512 kilotavua, jokainen sivu neljä kilotavua. Kerralla voidaan lukea tai kirjoittaa yksi sivu, mutta pyyhintä pitää tehdä koko blokki kerrallaan. Ongelma syntyy siitä, että SSD-levy ei voi tietää, mitkä sivut ovat todella käytössä, koska tiedostojärjestelmällä ei ole suoraa yhteyttä levyyn. TRIM-komento korjaa tätä ongelmaa.


title: SSD

text: Yhdenkin bitin muuttaminen edellyttää koko 512 kilotavun blokin lukemista levyn sisäiseen välimuistiin, välimuistissa olevan kopion muokkausta, blokin pyyhintää ja 512 kilotavun kirjoittamista.


title: SSD

text: Kun tiedosto käyttäjän näkökulmasta poistetaan, sitä ei normaalisti poisteta, vaan se poistetaan sisällysluettelosta ja tiedoston käyttämät bitit levyllä merkitään vapaaksi uuteen käyttöön. Tällöin SSD-levy ei voi tietää, mitkä sivut levyllä ovat todella käytössä ja mitkä ovat näennäisesti käytössä mutta kuuluvat poistetuille tiedostoille. Tuloksena on tarpeettomia lue–muokkaa–pyyhi–kirjoita-kierroksia. Tämä hidastaa ja kuluttaa levyä. TRIM-komennon avulla käyttöjärjestelmä voi kertoa levylle, mitkä sivut voi vapauttaa käyttöön.


title: SSD

text: Windows 7 ja uudemmat versiot sisältävät TRIM-komennon tuen. Linuxin ydin sisältää tuen versiosta 2.6.33 alkaen; komento välitetään perille mikäli käytössä on ext4-tiedostojärjestelmä ”discard”-valinnalla.


title: SSD

text: TRIM-komentoa ei sen alkuperäisessä määritelmässä voinut suorittaa asynkronisesti, mikä tarkoitti ettei sitä voinut asettaa jonoon levylle kohdistettujen muiden toimintojen kanssa. Jono täytyi tyhjentää ensin, mikä rajoitti suorituskykyä. Uudemmassa SATA 3.1 -standardissa tätä ongelmaa ei ole: TRIM-komento voidaan lisätä muiden komentojen sekaan.


title: SSD

text: Jotkut SSD-levyt tulevat toimeen myös kokonaan ilman TRIM:iä, mikäli niillä on paljon "yliprovisiota", toisin sanoen ylimääräistä piilotilaa.


title: Mamberamo

text: Mamberamo on 700 kilometriä pitkä joki Indonesian Papuan ja Irian Jaya Baratin provinssissa Uuden Guinean saarella. Se saa alkunsa Taritatu- ja Tariku-jokien kohtaamisesta, virtaa etelästä pohjoiseen ja laskee Tyyneenmereen saaren pohjoisimmassa nurkassa suurehkon suistoalueen läpi. Jokilaaksossa on biodiversiteetti vertaansa vailla ja paljon endeemisiä lajeja. Alueella asuu myös heimoja, joilla on hyvin vähän kontakteja ulkomaailmaan.


title: Mamberamo

text: Mamberamon suurimmat sivujoet ovat Taritatu (Idenburg) ja Tariku (Rouffaer). Joissa on monia koskia, mutta silloin kun vettä on tarpeeksi, niitä pitkin voi kulkea moottoriveneillä.


title: Mamberamo

text: Joen valuma-alue on 7,8 miljoonaa hehtaaria, ja sen korkeus vaihtelee yli viidestä kilometristä merenpinnan tasoon. Vuotuinen sademäärä on noin 3000 mm ja päivälämpötila 26 ̊C. Yli 90% valuma-alueesta on metsän tai muun luonnonkasvillisuuden peitossa


title: Georgian kansallismuseo

text: Georgian kansallismuseo () on museoverkko Georgiassa. Se tuo yhteen useita johtavia museoita maan eri osista. Kansallismuseo perustettiin 30. joulukuuta 2004 yhdistämään seuraavien museoiden hallinto:


title: Georgian kansallismuseo

text: Kansallismuseoon kuuluva Sighnaghin museo Sighnaghissa perustettiin vuonna 2007.


title: Georgian kansallismuseo

text: Kansallismuseon juuret ovat Venäjän maantieteellisen seuran Kaukasuksen osaston museossa, joka perustettiin vuonna 1852. Nykyinen museoverkosto luotiin, jotta kulttuuriperinnön hallinnan rakenteita, instituutioita ja lakeja saataisiin uudistettua. Sen tarkoituksena on tuoda museoihin nykyaikainen johto ja yhtenäinen hallinto, parantaa museoiden säilytysoloja ja koordinoida niiden harjoittamaa koulutusta ja tutkimusta. Museota on perustamisestaan lähtien johtanut professori Davit Lordkipanidze.


title: Charles Colson

text: Charles Wendell Colson (16. lokakuuta 1931 − 21. huhtikuuta 2012) oli yhdysvaltalainen juristi, joka toimi presidentti Richard Nixonin erikoisneuvonantajana vuosina 1969–1973. Vaikka hänet yhdistettiin julkisuudessa Watergate-skandaaliin, hän todellisuudessa sai vain siihen varsinaisesti liittymättömän vankeustuomion (1–3) vuotta "viranomaisten vastustamisesta" ("obstruction of justice"). Hän maksoi myös sakkoja ja menetti lakimiesoikeutensa. Tuomio tuli 21. kesäkuuta 1974, ja vapaus koitti etuajassa 31. tammikuuta 1975.


title: Charles Colson

text: Colson syntyi Bostonissa, Massachusettsissa. Hän valmistui "Juris Doctorina" George Washingtonin yliopistosta ja nousi merijalkaväessä kapteeniksi.


title: Charles Colson

text: Colson koki 1970-luvulla uskonnollisen herätyksen ja ryhtyi aktiiviseksi kristinuskon puolestapuhujaksi. Hän perusti "Prison Fellowshipin" ja sai useita kunniatohtorin arvoja. Hän julkaisi runsaasti uskonnollista kirjallisuutta ja hänelle myönnettiin vuonna 1993 Templeton-palkinto.


title: Ossie Davis

text: Raiford Chatman "Ossie" Davis (18. joulukuuta 1917 Cogdell, Georgia, Yhdysvallat – 4. helmikuuta 2005 Miami, Florida, Yhdysvallat) oli yhdysvaltalainen näyttelijä ja elokuvaohjaaja. Hän voitti Emmyn ja oli ehdolla Golden Globen saajaksi.


title: Ossie Davis

text: Georgian osavaltiossa syntynyt Davis aloitti uransa teatterissa ja teki elokuvadebyyttinsä vasta vuonna 1950. Hänet muistetaan esimerkiksi useista Spike Leen teoksista. Ohjaajana hän teki itse viisi elokuvaa 1970-luvulla. Hän oli myös tunnettu mustien oikeuksien puolestapuhuja.


title: Ossie Davis

text: Davis esiintyi varsin vanhaksi saakka; vielä yli 85-vuotiaana hänellä oli rooli televisiosarjassa "L-koodi". Hän oli kuollessaan Floridassa 87-vuotias. Leskeksi jäi Ruby Dee, jonka kanssa Davis oli ollut naimisissa vuodesta 1948. Pari sai vuonna 2000 Screen Actors Guildin palkinnon elämäntyöstä; niin ikään pariskunta jakoi vuonna 1995 National Medal of Artsin.


title: Turun rannikkopataljoona

text: Turun Rannikkopataljoona (TURRP) oli joukkoyksikkö Turussa Saaristomeren Meripuolustusalueella. Pääosa pataljoonasta sijaitsi Pansion laivastotukikohdan alueella. Rannikkopataljoonaa vastasi varuskunnan turvallisuudesta sekä valvonnasta. Vuoden 2015 PV-uudistuksessa rannikkopataljoona lakkautettiin ja sen pohjalle muodostettiin laivastojoukko-yksikkö 8. huoltolaivue, jonka aluksia on sekä Turussa Pansiossa, että Kirkkonummella Upinniemessä.


title: Turun rannikkopataljoona

text: Siihen kuuluvat muun muassa


title: Turun rannikkopataljoona

text: • Huolto- ja kuljetuskomppania (HKK) (mm. meripioneerit, huoltopalvelu)


title: Turun rannikkopataljoona

text: • sotilaspoliisikomppania (SPOLK) (AUK ja sotilaspoliisimiehistö)


title: Turun rannikkopataljoona

text: • kuljetusviirikkö (KULJVKÖ) (laivastojoukot ja veneenkuljettajia)


title: Turun rannikkopataljoona

text: • Korppoon Merivalvontakeskus Gyltön linnakkeella sekä


title: Turun rannikkopataljoona

text: • vartiolinnakkeiksi muutetut valmiuslinnakkeet.


title: Turun rannikkopataljoona

text: Pataljoona tunnettiin nimellä Saaristomeren Meripataljoona (MeP/SmLaiv ja MeP/SmLaiv) vuoden 2006 loppuun asti.


title: Lintusalo

text: Lintusalo on suurehko saari Puumalan eteläisessä saaristossa Suur-Saimaalla. Saari on noin 25 neliökilometrin kokoinen ja sillä asuu 49 henkeä.


title: Lintusalo

text: Nykyään saaren yhdistää mantereeseen noin 20 kilometriä pitkä maantie (Luukkolantie / Lintusalontie), joka kulkee 11 saaren (mm. Liimattansaaren ja Niinisaaren) kautta ylittäen Hätinvirran lossilla. Tämä maisemaltaan upea saaristotie valmistui lopullisesti moninaisten vaiheiden jälkeen vuonna 1975. Tien avajaisissa oli läsnä muun muassa presidentti Urho Kekkonen. Hätinvirran lossi on yksi viimeisiä Saimaan saaristoteiden losseja. Sen korvaamiseksi valmistui 2012 siltasuunnitelma, joka jäi odottamaan rahoituspäätöksiä.


title: Lintusalo

text: Eteläisen Saimaan luonto on Lintusalon ympärillä kauneimmillaan, niin aavat selät kuin kapeat vesireitit ympäröivät saarta joka puolelta. Saaressa on myös useampi pieni sisälampi. Lintusalo on maantieteellisesti osa Salpausselkää. Jääkauden ajoilta on peräisin Kuppikivet-luonnonmuodostelma. Hiidenkirnu löytyy Miekkaniementien vierestä. Lintusalon eläimistöön liittyy vahvimmin saimaannorppa. Saariston monipuoliseen linnustoon kuuluvat pesivinä lajeina esimerkiksi lokit, kurjet, joutsenet, koskelot ja tavit. Ympäröiviltä vesialueilta on perinteisesti pyydetty muikkua, ahventa, kuhaa, lahnaa, madetta ja haukea; joskus kalasaaliiseen on mahtunut myös särkeä ja säynävää.


title: Lintusalo

text: Lintusalon perinteinen maanviljelyksestä ja kalastuksesta elantonsa saanut asutus on vuosisatoja sijainnut viidessä kylässä: pohjoisessa Lintusalossa, koillisen Kauppilassa, keskellä idässä Maunolassa, lounaassa Uikkaalassa ja lännessä Repolassa. Saaren kapeimmalla kohdalla, Lintulahden ja Maunolan selän välisellä kankaalla, sijaitsee Lintusalon koulu, jossa aikoinaan toimi kaksiluokkainen kansakoulu. Lintusalon länsipuolella aukeaa Vetojaon selkä, jolla kulkee 4,2 m Saimaan syväväylä. Äyrätsalon pohjoiskärjen kohdalla väylästä erkanee Lintusaloa viistävä 2,4 m veneilyväylä. Laivaväylien varrella voi vielä nähdä vanhojen laivalaiturien jäänteitä, kuten Repolan laituri. Nämä laiturit toimivat aikanaan päivittäisinä pysäkkeinä Lappeenrannasta Puumalan kautta Savonlinnaan matkanneille Saimaan linjalaivoille ja saaristolaisten tärkeinä kulkuvälineinä kaupunkiasioille. Samoilla laitureilla pysähtyi myös ainakin 1960-luvulla Montosen kauppalaiva, joka toi päivittäistavarat lähemmäksi saarelaisia ennen saaristotien valmistumista. Suurin osa vanhoista laitureista on lahonnut pois. Sääsken laituri on kunnostettu alkuperäiselle paikalleen, siinäkin toimi vielä 1960-luvulla saaristokauppa; nyt laituri on kotisatama Kaunis Veera -nimiselle risteilylaivalle. Myös Rapeikon laituri on kunnostettu. Kauppilassa toimi pitkään Lintusalon kauppa, ensin kauppiasperheen talon kivijalassa, myöhemmin 1980-luvulta varta vasten rakennetussa kaupparakennuksessa; vuonna 2000 kauppiasperheen eläköitymisen jälkeen kauppa on pysynyt suljettuna. Kaupan rannassa on yhä vanha Vaanlahti-niminen kauppalaituri, joka on uudistettuna nykyään veneilijöiden virkistyskäytössä.


title: Lintusalo

text: Uutta kesäasutusta on hiljalleen tullut Lintusaloon 1960-luvulta alkaen, nyt levittyen ympäri saarta. Lietveden osayleiskaavalla saaren rantarakentaminen on määritelty 2000-luvulla tarkemmin. Kauneimpia kallioita esimerkiksi Otapaanlahden molemminpuolin on rakentamiselta kaavassa rajoitettu suojelumerkinnöin. Saaressa toimii myös ainakin kaksi kaupallista useamman mökin vuokrauspalveluita tuottavaa yrittäjää. Muita palveluita ovat koululla toimiva näytelmäkerho, kalastus, kielikurssit majoituspalveluiden yhteydessä, retkipyöräilijöiden kuljetus Vetojaon yli, mökkitalonmiestoiminta ja kesämökkien rakennuspalvelut. Nykyään saaren väkiluku moninkertaistuu kesän ajaksi omistus- ja vuokramökkien täyttyessä asukkaistaan, talvisin asuttuja taloja on enää vain muutamia.


title: Lintusalo

text: Juha Vainion ”Vanhojapoikia viiksekkäitä” -kappaleessa mainitun Nestori Miikkulaisen esikuva oli Lintusalossa elänyt kyläseppä Nestori Reponen, joka oli todennut televisio-ohjelmaa tehneelle haastattelijalle saimaannorpan kohtalosta seuraavasti: ”Kunhan ei kävisi samalla lailla kuin muillekin saariston vanhoillepojille viiksekkäille. Että jäisivät ilman akkaa.” Reponen itse oli yli 70-vuotias vanhapoika ja tapasi soitella haitaria järven rannassa.


title: Sarah Barrable-Tishauer

text: Sarah Barrable-Tishauer (s. 6. heinäkuuta 1988) on kanadalainen näyttelijä. Hänet tunnetaan Liberty Van Zandtin roolista televisiosarjassa "". Sen lisäksi hänellä on ollut rooli Gregory Hinesin televisioelokuvassa "The Red Sneakers" (2002).


title: Sarah Barrable-Tishauer

text: Torontossa syntynyt Barrable-Tishauer on musta juutalainen. Hän voitti vuonna 2002 jaetun Young Artist -palkinnon. Hän ei ole pelkkä näyttelijä, vaan myös etevä tanssija ja muusikko.


title: Christina Schmidt

text: Christina Schmidt (s. 16. syyskuuta 1987) on kanadalainen näyttelijä. Hänet tunnetaan lähinnä Terri MacGregorin roolista televisiosarjassa "". Schmidt on voittanut kaksi Young Artist -palkintoa; ensimmäisen jaettuna (2002) ja toisen yksilösuorituksesta (2005).


title: Pigalle

text: Pigalle ("Quartier Pigalle") on kaupunginosa Pariisissa, sen 18. ja 9. arrondissementissa. Se on kuuluisa kapakoistaan ja Punaisten lyhtyjen alueistaan, jossa on runsaasti seksikauppoja ja ilotaloja. Kaupunginosassa on myös erotiikkamuseo sekä kuuluisa Moulin Rouge -kabaree.


title: Pigalle

text: Kuvataiteilija Henri de Toulouse-Lautrecin studio sijaitsi Pigallessa. Myös Pablo Picasso ja Vincent van Gogh ovat asuneet alueella. Salvador Dalín töitä on nykyään nähtävillä Espace Dalí -museossa.


title: Pigalle

text: Suomalainen kuplettilaulaja Reino Helismaa teki Pigallea tunnetuksi suomalaisille vuonna 1961 julkaistussa laulussa "Pigalle ja Montmartti". Kappaleessa laulettiin myös runsaasti Montmartresta. Myös "Kankkulan kaivolla" -elokuvasta tutuksi tullut Tippavaaran isäntä lauloi Pigallesta kappaleessa Pigalle.


title: Pigalle

text: Kaupunginosa on nimetty kuvanveistäjä Jean-Baptiste Pigallen mukaan.


title: Jake Goldsbie

text: Jake Benjamin Goldsbie (s. 8. elokuuta 1988 Toronto, Kanada) on kanadalainen näyttelijä. Hänet tunnetaan Toby Isaacsin roolista televisiosarjassa "".


title: Jake Goldsbie

text: Goldsbie palkittiin vuonna 2002 Young Artist -palkinnolla. Hän on esiintynyt "Degrassi: The Next Generationin" ohella useissa televisioelokuvissa.


title: Jack McCloskey

text: John William ”Jack” McCloskey (19. syyskuuta 1925 Mahoney City, Pennsylvania – 1. kesäkuuta 2017 Savannah, Georgia) oli yhdysvaltalainen koripallojohtaja, -valmentaja ja koripalloilija. Hänet tunnetaan erityisesti NBA-joukkue Detroit Pistonsin menestyksekkään ”Bad Boys” -aikakauden general managerina: vuosina 1979–1992 tehtävässä toiminut McCloskey suoritti useita onnistuneita pelaajahankintoja, jotka johtivat Pistonsin NBA-mestariksi vuosina 1989 ja 1990.


title: Jack McCloskey

text: McCloskey pelasi pelaajaurallaan vain yhden ottelun ammattilaisseurassa, vuonna 1953 Philadelphia Warriorsissa. Pelaajauransa jälkeen McCloskey toimi yliopistovalmentajana, vuodet 1956–1966 Pennsylvanian yliopistossa, josta hän itse oli vuonna 1948 valmistunut, ja vuosina 1972–1974 NBA-joukkue Portland Trail Blazersin päävalmentajana. Valmentajanuransa viimeiset vuodet McCloskey toimi NBA:ssa apuvalmentajana.


title: Jack McCloskey

text: McCloskey siirtyi vuonna 1979 NBA-joukkue Detroit Pistonsin general manageriksi, missä toimessa hän pysyi vuoteen 1992 saakka. Pistonsin menestyksekkään ”Bad Boys” -aikakauden aikana McCloskey suoritti kymmeniä joukkuettaan vahvistaneita pelaajakauppoja ja -hankintoja (mm. Joe Dumars, Isiah Thomas, Vinnie Johnson, Bill Laimbeer, John Salley, Dennis Rodman, James Edwards ja päävalmentaja Chuck Daly), mistä hyvästä hän sai lempinimen Trader Jack. Pistons selviytyi McCloskeyn manageriaikana yhdeksän kertaa peräkkäin NBA:n pudotuspeleihin vuosina 1984–1992, viidesti idän konferenssifinaaleihin ja kolmesti NBA:n loppuotteluihin. Kolmesta finaalikerrasta Pistons voitti vuosina 1989 ja 1990 NBA:n mestaruuden. Pistonsin jälkeen McCloskey työskenteli muiden NBA-joukkueiden organisaatioissa. Vuonna 2008 Pistons nosti McCloskeyn paidan kotiareenansa kattoon.


title: Jack McCloskey

text: McCloskey oli toisen maailmansodan veteraani. Hän kuoli 91-vuotiaana Savannahissa 1. kesäkuuta 2017.


title: Eilen, tänään, huomenna

text: Eilen, tänään, huomenna on Vittorio De Sican ohjaama italialainen elokuvakomedia vuodelta 1963. Elokuva muodostuu kolmesta episodista, joista jokainen kuvaa pariskuntaa jossain päin Italiaa. Pariskuntia esittävät sen ajan supertähdet Marcello Mastroianni ja Sophia Loren.


title: Eilen, tänään, huomenna

text: Elokuva sai parhaan vieraskielisen elokuvan Oscar-palkinnon.


title: Eilen, tänään, huomenna

text: "Video-oppaassa" vuodelta 1994 Bello Romano kutsuu elokuvaa hauskan puheliaaksi mutta vanhahtavaksi aikuiskomediaksi ja antaa sille kolme tähteä viidestä, mikä vastaa sanallista arviota ”hyvä”.


title: Puhallus

text: Puhallus () on yhdysvaltalainen rikoskomediaelokuva vuodelta 1973. Tarina perustuu osittain tositapahtumiin. Elokuva sai seitsemän Oscar-palkintoa, muun muassa parhaan elokuvan, parhaan ohjauksen ja parhaan elokuvamusiikin palkinnot. Elokuvan ajankuvaa, varsinkin Scott Joplinin ragtime-musiikkia ja lavastusta on myöhemmin ylistetty. Elokuvan tunnusmusiikkina soi Joplinin säveltämä pianokappale ”The Entertainer”.


title: Puhallus

text:
Elokuvalle on tehty jatko-osa "Uusi puhallus" (). Lisäksi myöhempi huijarisarja "Kelmien kerho" perustuu monilta ideoiltaan ja teemaltaan "Puhallukseen".
__notoc__


title: Puhallus

text: Elokuva sijoittuu syyskuulle 1936. Se kertoo ammattihuijarista (Paul Newman) sekä nuoresta aloittelijasta (Robert Redford), jotka yrittävät monimutkaisella suunnitelmalla huijata haltuunsa suuren määrän rahaa.


title: Puhallus

text: "Puhallusta" esitettiin Suomessa vuosia elokuvateattereissa, ja se sai vuosina 1974–1980 kaikkiaan yli 478 000 teatterikatsojaa.


title: Sk8er Boi

text: Sk8er Boi on kanadalaisen laulaja-lauluntekijä Avril Lavignen kappale, joka julkaistiin hänen Let Go-debyyttialbumin toisena singlenä. Kappaleen ovat sanoittaneet Avril Lavigne ja The Matrix (Scott Spock, Lauren Christy, ja Graham Edwards) sekä sen tuotosta vastasi The Matrix. Kappale on pop-punk- ja voimapopkappale, joka sanoituksellisesti kertoo tarinan laulajan näkökulmasta hänen rokkaripoikakaveristaan sekä tytöstä joka tiesi että kuka erotti heidät sen takia kun poika oli skeittilautailija sekä tyttö puolestaan snobi.


title: Sk8er Boi

text: Kappale sai pääosin positiivisia vastaanottoja, monien ylistäessä sen kertosäettä, kutsuen kappaletta "haussuksi" ja "viisaaksi". Kappale sai myös vuonna 2003 Grammy-ehdokkuuden kategoriassa "Paras naisrokkarin kappaleen esitys". Kaupallisesti "Sk8er Boi" oli menestys, saavuttaen sijan kymmenen parhaan joukossa yli kymmenessä eri valtiossa, kuten Australiassa, Uudessa-Seelannissa, Iso-Britanniassa sekä Yhdysvalloissa (muodostuen Lavignen toiseksi kymmenen parhaan joukkoon päässeeksi singleksi Billboard Hot 100-listalla).


title: Sk8er Boi

text: Kappaleeseen liittyvällä, Francis Lawrencen ohjaamalla musiikkivideolla Lavigne esiintyy konsertissa kaupungin kadulla, samalla kun väkijoukko juhlii hänen ympärillään. Kappale oli menestys TRL:llä, ja se äänestettiin BT TV:lla yhdeksi vuosikymmenen parhaista musiikkivideoista. Kappaleen ovat levyttäneet myös Cascada, Kidz Bop Kids. Lisäksi Lavigne on esittänyt kappaletta kaikissa konserteissaan ja kaikilla kiertueillaan ensimmäisestä, "Try to Shut Me Up Tourista" (2002-2003) lähtien aina viimeisimpään "The Avril Lavigne Touriin" (2013-2014) asti.


title: Flavors of Entanglement

text: Flavors of Entanglement on kanadalaisen laulaja-lauluntekijä Alanis Morissetten seitsemäs albumi. Flavors of Entanglement ilmestyi vuonna 2008. Albumin kappaleet käsittelevät pääasiassa Morissetten eroa entisestä kihlatustaan Ryan Reynoldsista.


title: Flavors of Entanglement

text: Albumi nousi Yhdysvalloissa Billboard 200 -listan kahdeksannelle sijalle. Iso-Britanniassa se ylsi virallisen albumilistan sijalle 15.


title: Flavors of Entanglement

text: Kaikki kappaleet sanoittanut Alanis Morissette, kaikki kappaleet säveltänyt Alanis Morissette ja Guy Sigsworth.


title: Vapaa Venäjä

text: Vapaa Venäjä on marssimuotoinen työväenlaulu, josta tunnetaan useita suomalaisia tekstiversioita ja levytyksiä.


title: Vapaa Venäjä

text: Kappale on tavallisesti merkitty Vasili Agapkinin (1884−1964) sävellykseksi (alun perin "Proshtshanije slavjanki" eli "Slaavilaistytön jäähyväiset"), mutta on ilmeisesti alkujaan venäläiseen kansansävelmään perustuva marssilaulu. Suomalaisten sanojen tekijää tai tekijöitä ei tunneta, mutta käännöksen on arveltu syntyneen sisällissodan jälkeen suomalaisten punapakolaisten keskuudessa Venäjällä ja kulkeutuneen sieltä Suomeen. Tarttuvan sävelmänsä ansiosta kappale tuli Suomessa hyvin tunnetuksi ja suosituksi jo 1920-luvulla.


title: Vapaa Venäjä

text: 1920-luvulla kappale oli erityisen suosittu myös amerikansuomalaisten keskuudessa. Yhdysvalloissa kappaleesta tehtiinkin peräti neljä eri versiota. Ensimmäisessä Otto Pyykkösen levyttämässä versioissa oli erilainen sanoitus kun myöhemmässä Jukka Ahdin levytyksessä.


title: Vapaa Venäjä

text: Kööpenhaminassa 11.-12. huhtikuuta 1929 äänitetyllä savikiekolla B-puolella Warnys Danseorkester soittaa "Vapaan Venäjän". Ensimmäinen Suomessa tehty levytys oli 1955 Rytmi-merkille Solistiseitsikko Otavan tekemä versio. Ensimmäinen Suomessa tehty lauluesitys oli Reijo Frankin levytys vuodelta 1969.


title: Vapaa Venäjä

text:
"Maailman raatajat,"
"sorron kahleet pois!"
"Meitä keisarit ei enää hoivaa"
"eikä veriset julmuritkaan."


title: Vapaa Venäjä

text:
"Tovereissamme meillä on voimaa"
"vapauttamme puolustamaan."
"Me kahlehia kyllin oomme kantaneet,"
"ja kaikki toverimme on vankityrmiin sortuneet."


title: Vapaa Venäjä

text:
"Meitä keisarit ei enää hoivaa"
"eikä veriset julmuritkaan."
"Tovereissamme meillä on voimaa"
"vapauttamme puolustamaan."


title: Vapaa Venäjä

text:
"Jo ääni vapauden"
"kultahelminä helähtelee."
"Sen tenho valtaa"
"ja kahleet poistaa"
"tai kansat julmain tyrannein."


title: Vapaa Venäjä

text:
"Toverit kuulkaa,"
"jo murtuu kahleet"
"pois tieltä onnen,"
"vapauden!"


title: Elaine Pagels

text: Elaine Pagels (o.s. Hiesey, s. 13. helmikuuta 1943) on yhdysvaltalainen uskontotieteilijä. Hänet tunnetaan "Gnostilaiset evankeliumit" -kirjan (1979) kirjoittajana.


title: Elaine Pagels

text: Valmistuttuaan tohtoriksi Harvardin yliopistosta vuonna 1970 Pagels opetti Columbian yliopistossa ja Barnard Collegessa. Vuodesta 1982 hän on työskennellyt Princetonin yliopistossa.


title: Jämsän ryhmä

text: Jämsän ryhmä oli Suomen sisällissodan valkoisen armeijan sotilasryhmittymä, jonka komentajana oli Karl Fredrik Wilkman myöh. Wilkama. Ryhmästä käytettiin myös nimeä Wilkmanin osasto. Jämsän ryhmä perustettiin ylipäällikön käskystä 18. helmikuuta 1918, jossa hän antoi tehtävän Jyväskylän piiripäällikölle, että hänen tuli koota Jämsään suojeluskuntalaisista 1500 miehen ryhmittymä. Käskyn mukaan joukot tuli jakaa pataljooniin, joissa kussakin oli kolme komppaniaa ja lisäksi oli perustettava kolme konekiväärikomppaniaa, joissa kussakin oli kaksi konekivääriä. Eversti Wilkman saapui 2. maaliskuuta 1918 esikuntineen Jämsään ja 4. maaliskuuta ilmoitti päämajoitusmestari eversti Hannes Ignatius päämajasta, että Jämsä ryhmän vahvuus oli määrätty 2300 mieheen ja konekiväärien määräksi 10 ja lisäksi ryhmä saisi 4 tykkiä. Jotta tähän miesmäärään päästäisiin oli Jämsän ryhmään liitettävä jo olemassa olevien joukkojen lisäksi Uudenmaan rakuunat ja pataljoonat Seinäjoelta, Vaasasta ja Perä-Pohjolasta sekä kenttälennätin osasto. Maaliskuun 13. päivänä eversti Wilkman sai tiedon kapteeni Ingelbergiltä, että Pohjois-Hämeen tykmentti oli tullut muodostetuksi Jyväskylän piirin miehistä ja Lapuan komppanioista sekä hämäläisistä pakolaisista. Rykmentti käsitti kolme pataljoonaan, joissa oli kahdeksan komppaniaa. Kyseisen uuden rykmentin komentajaksi Wilkman määräsi väliaikaisesti everstiluutnantti L. Bergströmin.


title: Jämsän ryhmä

text:
Komentaja: everstiluutnantti O. A. Wilkman
Komentaja: majuri Sixten Öberg


title: Jämsän ryhmä

text: Pataljoonan komentajana toimi jääkärikapteeni Aarne Silvio Heikinheimo ja hänen apulaisenaan jääkäri Ragnar Heikel (Heikel toimi pataljoonassa ensisijaisesti konekivääriupseerina).


title: Jämsän ryhmä

text: Pataljoona koostui kolmesta komppaniasta, joista kaksi 1. ja 2. komppania siirrettiin rintamalle 14. maaliskuuta 1918 ja kolmas komppania vasta 4. huhtikuuta ja se oli tullessaan Oulun 3. rintamakomennuskunta ja se liittyi pataljoonaan Lempäälässä ja sai järjestysnumeroksi 3. Pataljoonan miehistö oli jo saanut sotakokemusta olihan se osallistunut jo aikaisemmin Tervollassa ja Torniossa käytyihin alkutaisteluihin. Näistä joukoista kokosi jääkärikapteeni Heikinheimo pataljoonan Kemin rautatieasemalla 5. helmikuuta. Tässä vaiheessa pataljoonaan kuului vain kaksi komppaniaa. Pataljoonan miehistö koostui suurimmalta osalta tavallisista siviilimiehistä komppanianpäälliköt mukaan lukien, muutamin poikkeuksin ja ne olivat muutanat Vöyrin sotakoulun käyneet, yksi Saksassa jääkärikoulutuksen saanut jääkäri ja yksi Ruotsalainen aliupseeri (tosin suomen kansalainen). Pataljoona pysyi sotatoimien aikana yhtenäisenä ja kiinteänä, siitäkin huolimatta, että sen päällystö koki kovia menetyksiä. Menetyksiä paikkaamaan luutnanti Broman toi pataljoonalle täydennystä huhtikuun alussa 40 miehen verran. Pataljoonaan kuului aikakautensa jättiläinen, hän näkyy kulmamiehenä viereisessä valokuvassa.


title: Jämsän ryhmä

text:
Suomen Valkoisen armeijan rykmenttijaotteluun siirtymisen myötä pataljoona sijoitettiin 4. Pohjois-Pohjanmaan rykmenttin 2. pataljoonaksiKomentaja oli majuri Torsten Carl Otto Aminoff ja v.t. komentaja oli kapteeni B. G. L. Schauman.
Komentaja: Ahrenberg


title: Alatalja

text: Alatalja on pääosin yläselän lihaksille tarkoitettu kuntosalilaite. Siinä käydään istumaan kasvot laitteeseen päin ja yleensä kahdella kädellä vedetään taljaa itseen päin. Alataljaa vastaavia liikkeitä ovat kulmasoutu käsipainoilla tai tangolla.


title: Hannes Saari

text: Hannes Saari (1886 Oulu – 1967) oli amerikansuomalainen laulaja, joka oli eräs tuotteliaimmista amerikansuomalaisista levyttäjistä.


title: Hannes Saari

text: Saaren vanhemmat muuttivat Yhdysvaltoihin pojan ollessa 16-vuotias, mutta Saari palasi Suomeen 10 vuotta myöhemmin opiskelemaan laulua ja musiikkia Helsingin Musiikkiopistoon. Valmistumatta opinnoistaan hän palasi Yhdysvaltoihin pari vuotta myöhemmin asettuen asumaan New Yorkiin. Hän alkoi laulaa New Yorkin Laulumiehissä, joita hän myöhemmin myös johti. Vuosina 1925–1931 Saarelta ilmestyi kaikkiaan 43 levynpuolta kattaen laajasti iskelmää, kuplettia ja kansansävelmiä.


title: Hannes Saari

text: Ajankohta ilmaisee levytysession ajankohdan.


title: Hannes Saari

text: vie Raita-tietokantaan, jossa kappaleesta on mp3-tiedosto.


title: Money in the Bank

text: Money in the Bank on WWE:n showpainisarjoissa käyty ottelumuoto, jossa kuudesta kymmeneen painijaa tavoittelee tikkailla korkealla katosta roikkuvaa salkkua, joka kätkee sisäänsä yleensä sopimuksen. Money in the Bankin on kehittänyt entinen WWE Heavyweight -mestari Chris Jericho. Ottelu järjestetään kerran vuodessa Money in the bank-nimisessä showssa. Ottelun ideana on saada kehän yläpuolella roikkuva salkku. Salkun saaja voi haastaa WWE Champion:in tai World Heavyweight Championship:in, milloin tahansa, missä tahansa ja missä ottelumuodossa tahansa. Rob Van Dam on ainut Money in the Bank voittaja, joka on ilmoittanut etukäteen milloin käyttää salkkunsa. 30. maaliskuuta 2008 WrestleMania 24:ssa käytiin Money in the Bank -ottelu jonka voitti entinen ECW:n mestari CM Punk. Ottelumuoto on äärimmäisen raaka, loukkaantumisia tapahtuu usein, vaikka ottelut ovat ennalta sovittuja.


title: Money in the Bank

text: Ensimmäinen Money in the Bank matsi otettiin käyttöön vuonna 2005 Chris Jerichon ideasta. WrestleMania 21:n Money in the Bank matsiin nimettiin Jericho, Edge, Chris Benoit, Shelton Benjamin, Christain ja Kane osallistujiksi.


title: Money in the Bank

text: Edge voitti matsin ja käytti salkkua aseenaan. 3. lokakuuta, 2005 hän otteli Matt Hardya vastaan ladder matsissa, missä panoksena oli Money in the Bank salkku ja häviäjä joutuu jättämään RAW:n. Edge voitti ja säilytti salkun ja Hardy joutui jättämään RAW:n. Edge käytti salkun New Year's Revolutionissa John Cenan WWE mestaruuteen. Edge voitti mestaruuden helposti, koska Cena oli juuri käynyt raa'an Elimination Chamber matsin.


title: Money in the Bank

text: Money in the Bank matsi idean herätti Carlito helmikuussa RAW:n jaksossa. Mr. McMahon hyväksyi ehdotuksen ja käynnisti karsinnat Money in the Bank matsiin. Tähän matsiin osallistui RAW ja SmackDown! brändit.


title: Money in the Bank

text: Karsinnat:


title: Money in the Bank

text: WrestleMania 22:ssa Rob Van Dam voitti Money in the Bank matsin. Huhtikuussa RVD puolusti salkkuaan Shelton Benjaminia vastaan "contract vs. title" ottelussa ja voitti Intercontinental Mestaruuden sekä säilytti salkkunsa Backlashissa. Toukokuussa Van Dam ilmoitti käyttävänsä salkkunsa One Night Stand:ssa John Cenaa vastaan WWE Mestaruudesta. Ottelu päättyi RVD:n voittoon Edgen sekaannuttuaan otteluun.


title: Money in the Bank

text: Kolmas Money in the Bank ottelu pidettiin WrestleMania 23:ssa, mihin osallistui kahdeksan painijaa ja kaikki kolme brändiä: RAW, SmackDown! ja ECW.


title: Money in the Bank

text: Mr. Kennedy voitti Money in the Bank matsin WrestleMania 23:ssa. Muutamman viikon kuluttua hän ilmoitti käyttävänsä salkkua WrestleMania XXVI:ssä, mutta 7. toukokuuta RAW.n jaksossa hän loukkaantu ja hävisi salkkunsa Edgelle. Mr. Kenndeystä tuli ensimmäinen ja ainut joka on hävinnyt salkkunsa. 11. toukokuuta SmackDown:in nauhoituksella World Heavyweight Mestari The Undertaker otteli Batistaa vastaan häkki ottelussa, joka päättyi tasapeliin Mark Henryn palattua kostamaan Takerille ja hakkaamalla hänet todella huonoon kuntoon. Kun Henry jätti Underatkerin kärsimään rinkiin Edge tuli ja käytti salkkunsa Undertakerin Maailman Mestaruuten. Edge voitti World Heavyweight mestaruuden ensimmäistä kertaa urallaan tehtyään spearin Phenomille.


title: Money in the Bank

text: Neljäs Money in the Bank matsi pidettiin WrestleMania XXIVssä, mihin osallistui kahdeksan painijaa RAW:sta, SmackDownista ja ECW:stä.


title: Money in the Bank

text:
Karsinnat:
Jeff Hardy ei päässyt osallistumaan MITB matsiin väkivaltaisista syistä. WM XXIV:ssä nähtiin siis seitsemän miehen Money in the Bank matsi.


title: Money in the Bank

text: WrestleMania XXIV:ssä CM Punk voitti Money in the Bank ottelun. 30. kesäkuuta RAW:ssa Night of Championsin edeltävänä iltana Batista oli runnellut Edgeä, koska hän oli huijannut voittonsa Night of Championsissa. Kun Batista löi Batista Bombin Edgelle ja oli lähtemässä areenalta, Punk käytti salkkunssa tajuttomana olevan Edgen World Heavyweight mestaruuteen. Punk teki hänelle lopetusliikkeensä Go To Sleepin ja hänet julistettin uudeksi World mestariksi.


title: Money in the Bank

text: Viides Money in the Bank ottelu järjestettiin WrestleMania 25:ssä. Karsinta matsit alkoi 23. helmikuuta RAW:ssa.


title: Money in the Bank

text: WrestleMania XXV:ssä CM Punk voitti Money in the Bank ladder matsin ja oli ensimmäinen joka on voittanut Money in the Bank matsin kaksi kertaa peräkkäin. 1. toukokuuta Punk haastoi World Heavyweight mestarin Edgen ei mestaruus matsiin, jonka jälkeen hän uhkaili käyttää salkkunsa, kun Edge on "nukkumassa" GTS:n jälkeen. Kuinka ollakaan Punk voitti ja yritti käyttää MITB salkun mestaruuteen, mutta Umaga tuli kehään ja teki Punkille Swinging side slamin. 15. toukokuuta Punk yritti taas "rahastaa" salkkunsa Edgen World Mestaruuteen, mutta Umaga tuli jälleen kehään pysäyttämään Punkin aikeet. Juuri Jeff Hardyn voitettua Edgen World Heavyweight mestaruus Ladder matsissa Extreme Rulesissa, CM Punk käytti Money in the Bank salkun Hardyn World Mestaruuteen. Punk voitti mestaruuden jo toisen kerran käyttäen Money in the Bank salkkua.


title: Money in the Bank

text: 22. helmikuuta ilmoitettiin, että kuudes Money in the Bank ottelu järjestetään WrestleMania XXVI:ssä. Tämän vuotiseen MITB matsiin osallistui kymmenen painijaa.


title: Money in the Bank

text: WrestleMania XXVI:ssä Jack Swagger voitti Money in the Bank matsin kaikkien yllätykseksi. Seuraavana iltana RAW:ssa Swagger yllätti WWE mestarin John Cenan hyökkäämällä salkullaan ja yritti käyttää salkkuaan mestaruuteen, mutta Cena toipui nopeasti ja käänsi Swaggerin hyökkäyken edukseen. Matsi ei kuitenkaan ehtinyt alkaa ja Swagger peruutti matsin ja piti salkkunsa. Seuraavana iltana 30. maaliskuuta SmackDownin nauhoitetussa lähetyksessä, Edge pieksi World Heavyweight mestarin Chris Jerichon ja kun Edge oli lähdössä Swagger juoksi kehään ja vaati tuomaria sanomalla haluavansa "rahastaa" Money in the Bankin. Tuomarin tultua Swagger iski Jericholle gutwrench powerbombin ja selätti hänet voittaen World mestaruuden.


title: Money in the Bank

text: 2010 vuoden helmikuussa WWE ilmoitti, että Money in the Bank pay-per-view tapahtuma pidetään 18. heinäkuuta, 2010. Money in the Bank PPV:ssä pidetään kaksi eriä Money in the Bank ladder matsia: RAW brändin välinen ja SmackDownin välinen MitB matsi. Erilaista on myös; joka voittaa RAW:n välisen MitB matsin, hän saa "cashata" sen vain RAW brändiin kuuluvaan mestaruuteen. Ja joka voitta SmackDown välisen MitB matsin, hän saa rahastaa salkkunsa vain SD brändiin kuuluvan mestaruuteen.


title: Money in the Bank

text: "RAW:n" Money in the Bank: 28. kesäkuuta Raw'n illan isäntä, Rob Zombie ilmoitti kaikki matsiin osallistujat, jotka olivat: Edge, Randy Orton, John Morrison, The Miz, Chris Jericho, Evan Bourne, Ted DiBiase ja R-Truth. 5. heinäkuuta R-Truth loukkaantui, kun Miz runteli hänen kätensä ennen heidän matsin alkua. Seuraavan viikon RAW'ssa ilmoitettiin että Mark Henry tulee korvaamaan Truthin. Money in the Bank -tapahtumassa, The Miz voitti RAW'n Money in the Bank matsin. Seuraavan illan RAW'ssa, The Miz iski WWE mestarille, Sheamukselle Skull-Crushing Finalen MitB salkuun ja yritti käyttää mestaruusmatsi sopimustaan, mutta Miz perui matsin, kun R-Truth juoksi kehää kohti. Seuraavan viikon RAW'ssa, Miz yritti jälleen cashata Sheamuksen WWE Mestaruuteen, mutta matsi ei koskaan ehtinyt alkaa, kun Randy Orton iski Mizille RKO:n. 22. marraskuuta, RAW'ssa, Nexusin johtajalle, Wade Barrettilla ja WWE mestarille, Randy Ortonilla oli WWE -mestaruusmatsi. Ennen ottelun alkua, Nexus hyökkäsi Ortonin kimppuun, missä hän loukkasi polvensa. Matsin voitti kuitenki Orton, kun John Cena sekaantui otteluun. Ottelun jälkeen, The Miz käytti Money in the Bank salkun sisältämän sopimuksen Ortonin titteliin. Matsin aikana, Miz turmeli Ortonin polvea ja kun Orton oli iskemässä RKO'ta sai Miz kiinnitettyä Full Nelsonin ja iski Skull-Crushing Finalen ja hänet julistettiin uudeksi WWE mestariksi.


title: Money in the Bank

text: "SmackDownin" Money in the Bank: 30. kesäkuuta WWE ilmoitti kuusi SmackDown brändin osallistujaa WWE:n virallisilla sivuilla, jotka olivat: Kofi Kingston, "Dashing" Cody Rhodes, Big Show, Matt Hardy, Christian ja Kane. 9. heinäkuuta SmackDown:ssa Dolph Ziggler voitti Triple Threat matsissa Chavo Guerreron ja Montel Vontavious Porterin ja pääsi näin ottelemaan SmackDownin Money in the Bank matsissa. Samana iltana myös Drew McIntyre ansaitsi paikan MitB matsiin voittamalla Kofi Kingston. PPV:ssä Kane voitti "SmackDownin" Money in the Bank matsin. Kane myös cashasi Money in the Bank salkkunsa samana iltana voittamalla Rey Mysterion World Heavyweight Mestaruuden. Hänestä tuli nopein mies, joka on rahastanut salkkunsa.


title: Mustamarjaorapihlaja

text: Mustamarjaorapihlaja ("Crataegus douglasii") on orapihlajiin kuuluva puuvartinen kasvi, joka kasvaa luonnonvaraisena Pohjois-Amerikan länsiosissa.


title: Mustamarjaorapihlaja

text: Mustamarjaorapihlaja kasvaa leveälatvuksiseksi pieneksi puuksi tai puumaiseksi pensaaksi, jonka korkeus on 8–12 metriä. Oksissa on harvakseltaan noin 3 cm pitkiä lyhyitä ja tanakkoja piikkejä. Puikeat lehdet ovat kiiltäviä, 3–8 cm pitkiä, hammaslaitaisia ja matalalovisia. Valkoiset kukat sijaitsevat huiskiloissa. Hedelmät ovat kiiltävän mustia luumarjoja. Laji muistuttaa aitaorapihlajaa.


title: Mustamarjaorapihlaja

text: Mustamarjaorapihlajaa käytetään koristekasvina runsaan kukinnan, hedelmien, koristeellisen lehdistön ja lehtien kirkkaanpunaisen syysvärityksen vuoksi. Laji ei tarvitse leikkaamista, mutta sietää sitä hyvin. Kasvupaikan suhteen se on vaatimaton. Talvenkestävyys on hyvä, Suomessa se menestyy miltei koko maassa eli kasvuvyöhykkeillä I–VI.


title: Amnesty Internationalin kritiikki

text: Tässä artikkelissa käsitellään Amnesty Internationalia kohtaan esitettyä arvostelua.


title: Amnesty Internationalin kritiikki

text: Amestyn luonne ja toiminta on muuttunut merkittävästi 1990- ja 2000-luvuilla. Perustamisestaan lähtien Amnesty keskittyi kampanjoimaan erityisesti mielipidevankien vapauttamiseksi. Toiminnan perustana olivat maakohtaisten tutkijoiden tekemät selvitykset. Amnestyn Head of Research Office (HORO) eli tutkimustoimiston johto tarkasti kaikki tiedot, ennen niiden käyttöä järjestön tiedotteissa. Puolueettomuutta pidettiin keskeisenä. Pierre Sanén pääsihteerikaudella, 1992-2001, tutkijoiden roolia vähennettiin ja jäsenaktiivisuus nähtiin tärkeämpänä. HORO lakkautettiin 1994 ja sen johtaja Malcolm Smart erosi Amnestysta.


title: Amnesty Internationalin kritiikki

text: The Observer -lehden toimittaja Nick Cohen on kritisoinut Amnestyn huomion kääntämisestä pois ihmisoikeuksista ja Yhdysvaltoihin kohdistuvasta suhteettomasta kritiikistä.


title: Amnesty Internationalin kritiikki

text: The Economistin Edward Lucasin mukaan Amnesty näyttää muistuttavan "tyypillistä vasemmistolaista painostusryhmää", kun se on syyttänyt Viroa venäläisvähemmistön huonosta kohtelusta.


title: Amnesty Internationalin kritiikki

text: Israel-mielinen järjestö NGO Monitor taulukoi miten paljon Amnestyn vuosiraportti 2006 kritisoi kutakin maata Lähi-idän alueella. Järjestön mukaan Amnesty keskittyi suhteettoman paljon Israelin kritisoimiseen verrattuna sellaisiin alueen maihin kuin Saudi-Arabia, Sudan tai Syyria. Myös Harvardin yliopiston oikeustieteen professori Alan Dershowitz sanoi Jerusalem Post -lehdessä vuonna 2006 Amnestyn olevan Israelin vastainen ja lisäksi vääristelevän kansainvälistä oikeutta Israelia koskevissa sotarikossyytöksissä.


title: Amnesty Internationalin kritiikki

text: 1990-luvulle asti Amnestya arvosteltiin siitä, että se ei huomioinut juuri lainkaan seksuaalisen suuntautumisen takia vangittuja ihmisiä tai sotien seurauksena seksuaalirikoksien uhriksi joutuneita naisia. Tilanne kuitenkin muuttui vuonna 1991, kun Amnesty päätti julistaa homoseksuaalisuuden takia vangitut ihmiset mielipidevangeiksi ja ehdotti sotatilan aikana tehdyn raiskauksen määrittelemistä sotarikokseksi.


title: Amnesty Internationalin kritiikki

text: Katolinen kirkko on arvostellut Amnestya sen uuden aborttilinjan vuoksi ja vaati vuonna 2007 katolilaisia lopettamaan järjestön tukemisen.


title: Amnesty Internationalin kritiikki

text: Amnestyn julkilausuman, jossa Guantamon vankileiriä kutsuttiin "Gulagiksi", on väitetty loukanneen todellisen Gulagin uhreja.


title: Amnesty Internationalin kritiikki

text: Vuonna 2010 Amnesty vastusti tšetšeenitaustaisen Ahmed Chatajevin luovutusta Ukrainalta Venäjälle, jossa tätä vastaan oltiin nostettu rikossyytteitä. Amnesty perusteli julkilausumaansa sillä, että sen mielestä oli olemassa merkittävä riski sille, että Chatajevia olisi Venäjällä kidutettu eikä hän olisi saanut reilua oikeudenkäyntiä. Chatajevin mahdolliseen syyllisyyteen Amnesty ei kuitenkaan ottanut kantaa. Tapaus nousi esille uudestaan vuonna 2016, kun sittemmin ISIS:kseen liittynyt Chatajev toimi ilmeisesti Turkin lentoasemalle tehdyn terrori-iskun suunnittelijana.


title: Keepers of the Flame

text: Keepers of the flame: Understanding Amnesty International on Stephen Hopgoodin vuonna 2006 ilmestynyt kirja, jossa kirjoittaja käsittelee Amnesty Internationalin toimintaa.


title: Keepers of the Flame

text: Hopgood sai järjestön johdolta luvan tehdä kirjaansa varten tutkimusta Amnestyn päätoimistossa Lontoossa. Hän teki siellä tutkimusta vuoden ajan syyskuusta 2002 syyskuuhun 2003. Tutkimus sisälsi yli 150 haastattelua järjestön nykyisten ja entisten työntekijöiden kanssa. Hopgood osallistui myös kansainvälisen sihteeristön, kansainvälisen johtokunnan (IEC, International Executive Council) ja Amnestyn korkeimman päättävän elimen eli kansainvälisen edustajainkokouksen (ICM, International Council Meeting) kokouksiin. Tämän lisäksi hän perehtyi kansainvälisen sihteeristön arkistoon.


title: Keepers of the Flame

text: Kirjassa Hopgood käy läpi Amnestyn historiaa sekä kertoo järjestön sisäisestä toimintakulttuurista ja järjestön läpikäymistä muutoksista.


title: Keepers of the Flame

text: Amnestyn luonne ja toiminta on muuttunut merkittävästi 1990- ja 2000-luvuilla. Perustamisestaan lähtien Amnesty keskittyi kampanjoimaan erityisesti mielipidevankien vapauttamiseksi. Toiminnan perustana olivat maakohtaisten tutkijoiden tekemät selvitykset. Amnestyn Head of Research Office (HORO) eli tutkimustoimiston johto tarkasti kaikki tiedot, ennen niiden käyttöä järjestön tiedotteissa. Puolueettomuutta pidettiin keskeisenä. Pierre Sanén pääsihteerikaudella, 1992-2001, tutkijoiden roolia vähennettiin ja jäsenaktiivisuus nähtiin tärkeämpänä. HORO lakkautettiin 1994 ja sen johtaja Malcolm Smart erosi Amnestysta.


title: Keepers of the Flame

text: Vuonna 2001 Amnestyn mandaatti korvattiin missiolla, johon sisällytettiin TSS-oikeuksien ajaminen. Kansainvälinen sihteeristö on vasemmistolainen ja myös suurimmassa maajärjestössä, Yhdysvaltain Amnestyssa, on paljon vasemmistolaisia, jotka ovat halunneet edistää myös poliittisia tavoitteita, mitä TSS-oikeuksien sisällyttäminen missioon edesauttaa. Toimintaa muutettiin projektikohtaisemmaksi esimerkkinä kampanja naisiin kohdistuvaa väkivaltaa vastaan.


title: Keepers of the Flame

text: Bangladeshilainen musliminainen Irene Khan valittiin pääsihteeriksi 2001. Hänen kaudellaan Amnesty on laskelmoidusti luopunut puolueettomuudesta tavoitteena suurempi vaikuttavuus. Khanilla on muistutuksena tästä ollut työhuoneessaan iskulause:""Advocacy, not impartiality"" eli ""vaikuttaminen, ei puolueettomuus"". Osana puolueettomuudesta luopumista on ollut Yhdysvaltojen voimakas arvostelu. Sanén tavoin myös Khan on halunnut heikentää oman maan sääntöä jäsenaktiivisuuden lisäämiseksi.


title: Okavango (joki)

text: Okavango on joki eteläisessä Afrikassa. Joki alkaa Angolasta ja virtaa sieltä kaakkoon päin. Angolassa se tunnetaan nimellä Cubango. Etelämpänä se virtaa Angolan ja Namibian rajajokena ja Namibian kautta Botswanan pohjoisosiin. Joen pituus on noin 1 600 km. Se on Afrikan neljänneksi pisin joki. Okavangon merkittävin sivujoki on Angolassa virtaava Cuito.


title: Okavango (joki)

text: Okavango ei laske mereen vaan muodostaa suistoalueen, Okavangon suiston, Kalaharin autiomaan pohjoisosaan. Osa joen virtaamasta täyttää laskujoetonta Ngamijärveä.


title: Spellbinder Live

text: Spellbinder Live on Uriah Heepin kesäkuussa 1996 julkaistu livealbumi, joka sisältää myös yhden studiokappaleen, ”Sail the Rivers”.


title: Leo Kauppi

text: Leo Kauppi (alkujaan Kauppinen, 4. helmikuuta 1900, Kotka – 1938) oli amerikansuomalainen laulaja, joka levytti Yhdysvalloissa vuosina 1926–1931 kaikkiaan nelisenkymmentä kappaletta iskelmiä ja kupletteja.


title: Leo Kauppi

text: Kauppi oli alun perin merimies, mutta 1920-luvun alussa hän asettui Kanadaan toimien muun muassa painijana. Vuosikymmenen puolivälissä hän muutti New Yorkiin ja alkoi levyttää Columbia-levymerkille. Hän esiintyi tanssilaulajana pääpaikkanaan New Yorkin Työn Temppeli -haali eli eräänlainen suomalaissiirtolaisten työväentalo. Suuren laman lopetettua Kaupin levytysuran hän muutti monien muiden amerikansuomalaisten tavoin Neuvosto-Karjalaan, missä hän kuoli vuonna 1938. Erään tiedon mukaan Kauppi tuomittiin vakoilusta pakkotyöhön ja hän menehtyi työleirillä.


title: Leo Kauppi

text: Leo Kauppi poikkesi eräässä suhteessa muista saman ajan amerikansuomalaisista muusikoista. Muiden muassa Arthur Kylander, Hiski Salomaa ja Antti Syrjäniemi kuvailivat omissa kupleteissaan siirtolaisten elämää ja kommentoivat Yhdysvaltain tapahtumia, mutta Leo Kaupin laulujen sanoituksissa mikään ei viittaa siihen, että ne on levytetty uudella mantereella. Kaupin suosituimmiksi levytyksiksi nousivat jenkka "Kuuliaiset Kottilassa" ja valssi "Meren aallot". Jälkimmäisestä tuli Yhdysvalloissa ilmeisesti kaikkien aikojen suosituin amerikansuomalainen äänilevy; sitä myytiin eräiden tietojen mukaan noin 30 000 kappaletta. Molemmat levytykset menestyivät hyvin myös Suomessa, vaikka levyjä ostaneet suomalaiset tuskin kiinnittivät niiden "amerikkalaisuuteen" sen enempää huomiota. Pääosa Kaupin levyttämistä lauluista oli muiden tekemiä – joukossa oli muun muassa J. Alfred Tannerin ja Tatu Pekkarisen kupletteja – mutta "Kuuliaiset Kottilassa" lienee hänen sanoittamansa.


title: Leo Kauppi

text: Ajankohta ilmaisee levytysession ajankohdan. Raita-linkin takana on Raita-tietokannassa kappaleen mp3-versio. vie Raita-tietokantaan, jossa kappaleesta on mp3-tiedosto.


title: Ediskosken voimalaitos

text: Ediskosken voimalaitos on Kymijoen Pyhtäänhaarassa sijaitseva vesivoimalaitos. Alun perin se oli vähätehoinen Oy Stockfors Ab:n voimalaitos, joka kunnostettiin vuonna 1990. Fortum myi voimalaitoksen Helsingin Energialle vuonna 2000.


title: Kuusankosken voimalaitos

text: Kuusankosken voimalaitos on 1950-luvun taitteessa rakennettu ja 1990-luvulla revisioitu Kymijoen toiseksi suuritehoisin vesivoimala, jonka omistaa UPM. Kymin Osakeyhtion sähköpulaa lievittämään rakennettu vesivoimala tuottaa sähköä UPM-Energialle, kuten myös yläjuoksun Voikkaan voimalaitos ja alajuoksun Keltin voimalaitos.


title: Kuusankosken voimalaitos

text: Kuusankoskella on myös UPM:n ja Kouvolan Seudun Energian (KSSE) yhteinen kiinteällä polttaineella käyvä Kuusankosken biopolttoainevoimalaitos, joka käyttää puuperäisiä polttoaineita.


title: Kissakosken kanava

text: Kissakosken kanava on Puulaveden virtaamissuunnan kääntämiseksi ja sen pinnan laskemiseksi vuosina 1831–1854 kaivettu 1,1 km pitkä avokanava Hirvensalmen Kissakoskella. Kanava laskee Liekuneesta ja Puulasta Metsälampeen ja Vahvajärveen. 1907–1920 Kanavan rannalla toimi Osakeyhtiö Kissakoski Aktiebolag. Itse paperitehdasta alettiin rakentaa 1909. Vuoden 1920 tulipalon jälkeen tehdas toimi enää pelkkänä puuhiomona 1922–1939. Alueelle perustettiin Kissakosken voimalaitos 1939.


title: Kissakosken kanava

text: Kesällä 2012 Kissakosken vanha kalaporras poistettiin ja tilalle rakennettiin uusi, luonnonmukainen kalatie Mäntyharjun reitin vaelluskaloja varten. Samalla voimalaitoksen tehokkuutta parannettiin ja entinen maisemaa hallinnut betoninen ränni poistettiin.


title: Kissakosken kanava

text: Nykyään Kissakoskella tarjotaan ravintolapalveluita.


title: Mäntyharjun reitti

text: Mäntyharjun reitti on järvireitti Kymijoen vesistössä Etelä-Savon ja Kymenlaakson maakuntien alueella. Se sijaitsee Kymijoen vesistön läntisen pääosan eli Päijänteeseen laskevien reittien ja Vuoksen vesistön välissä. Järvireitin suurin järvi on Puula, mutta reitin alueella on kaikkiaan 1 700 järveä. Reitti laskee Pyhäjärveen, joka on viimeinen suuri järvi Kymijoen yläjuoksun varrella ensimmäisen Salpausselän pohjoispuolella. Täällä reitin osuus Kymijoen kokonaisvesimäärästä on noin 13 % ja keskivirtaama 33 m³/s. Vesistön koskialueista on 16 % suojeltuja. Vuohijärven itäpuolella sijaitsee Repoveden kansallispuisto.


title: Mäntyharjun reitti

text: Jääkauden jälkeen noin vuonna 4 800 eaa. Saimaan pinta nousi edelleen ja Ristiinan Matkuslammen kohdalta aukesi uusi Saimaan lasku-uoma Mäntyharjun reittiä Kymijoen vesistöön noin 400 vuoden ajaksi. Myös Päijänteen vedet purkautuivat vuodesta 4 900 eaa. noin vuoteen 1 000 eaa. Rieveleiden reittiä Vuohijärveen ja siitä Mäntyharjun reittiä Siikakosken-Verlan läpi Pyhäjärveen ja edelleen Kymijokeen. Reitin rantakalloilta löytyy jääkauden aikaisia hiidenkirnuja ja kivikautisia kalliomaalauksia, sillä pyyntiväestöä Etelä-Savossa on ollut vuodesta 4 000 eaa. alkaen. Vuonna 1854 Mäntyharjun reitin virtaamaa lisättiin keinotekoisesti muuttamalla Puulan laskureitti (aiemmin Suonteen ja Hartolan Jääsjärven kautta Päijänteeseen) Mäntyharjun reitille kaivamalla Kissakosken kanava.


title: Mäntyharjun reitti

text: Turun rauhassa vuonna 1743 sovittu Ruotsin ja Venäjän välinen valtakunnanraja kulki osittain Mäntyharjun reittiä pitkin. Reitin varrella on rajamerkkejä kallioissa, sekä muutamia muistomerkkejä. Venäläiset rakensivat ensimmäisen maailmansodan aikana vuosina 1915–1917 puolustuslinjoja eri puolille Suomea suojaamaan Pietaria, joista ns. toisen sisämaan puolustuslinjan läntinen haara suojasi Savon rataa, kulkien Ristiinan, Mäntyharjun ja Jaalan kautta Kouvolaan. Kenttälinnoitteita (lähinnä taisteluhautoja) on Mäntyharjun reitin vesistöjen varrella noin 28:ssä eri kohteessa lähinnä maakannaksilla.


title: Mäntyharjun reitti

text: Mäntyharjun reitti toimi puun vesikuljetusväylänä yli 200 vuoden ajan. Voikosken vesisaha aloitti toimintansa vuonna 1775 ja teollisen mittakaavan uittotoiminta käynnistyi, kun Kymijoki oli perattu vuonna 1870. Mäntyharjun lauttausyhtiö alkoi hoitaa kaiken puunuiton reiltillään vuodesta 1892 alkaen. Halla-yhtiön vuonna 1910 aloittama tukinuitto oli huipussaan sotien välillä 2,5 miljoonaa tukkia vuodessa irtouittona. Osa puista tuli Saimaalta Honkataipaleen ylitse. Nippu-uittoon päästiin vuonna 1963, mutta uitettava vuotuinen puumäärä jäi noin puoleen puolen miljoonan kuution kannattavuusrajasta. Puunuitto Mäntyharjun reittiä Voikkaalle loppui käytännössä vuonna 1976, kuljetusten siirryttyä kustannussyistä kumipyörille mm. valtatie 15:n Kouvola-Ristiina-tieosuuden valmistuttua 1970-luvulla.


title: Mäntyharjun reitti

text: Reitin varrella on lukuisten sahalaitosten lisäksi toiminut ja toimii yhä muutakin metsäteollisuutta, muun muassa Kissakosken paperihiomo, joka on nykyisin Kissakosken tehdasmuseo, kaasuja valmistava Woikoski, UPM:n Kalson vaneritehdas. Verlan pahvitehtaan perintöä vaalii Verlan pahvitehdas-museo. Mäntyharjun reitin vesivoimalaitosten yhteisteho on 6,75 MW.


title: Mäntyharjun reitti

text: Merkittävä Mäntyharjun reitin ylittävä silta löytyy valtatie 5:ltä Vihantasalmelta. 182 metriä pitkä silta on maailman suurin valtatiellä oleva liimapuinen riippuansassilta. Mäntyharju-Voikoski-tien varrelta löytyy myös käsin paikan päällä vuonna 1936 rakennettu Virransalmen museosilta, sekä siitä etelään v. 2004 uusittu Hillosensalmen silta, missä alun perin oli kääntö-tyyppinen Savon radan rautatiesilta. Savon rata seuraakin Mäntyharjun reittiä. Näiden lisäksi kaikkien valjastettujen ja uittoa varten perattujen koskien yli johtavat patosillat kuuluvat osana paikalliseen miljööhön.


title: Mäntyharjun reitti

text: Mäntyharjun reitillä on yhteensä yli 20 koskea, joista osa on kunnostettu kalastus- ja virkistyskäyttöön. Läsäkoski oli Mikkelin pitäjän ainoa lohenpyyntipaikka ja 1840-luvulla koskeen perustettiin mylly (lopetettiin 1950-luvulla) ja sahalaitos (lopetettu 1939). Laitokset työllistivät enimmillään 400 henkilöä. Kalanviljelyslaitos oli toiminnassa vuosina 1931-1968.


title: Mäntyharjun reitti

text: Kissakoskeen rakennettiin kanava 1850-luvulla, Kissakosken paperitehdas ja puuhiomo olivat toiminnassa vuosina 1907–1920 ja tulipalon jälkeen Kissakosken puuhiomo vuosina 1922–1939. Kaplan- turbinilla toteutettu vesivoimalaitos valmistui 1932. Hiomon toiminan loputtua 1939 sähköntuotantoon valjastettiin päärakennuksessa oleva Francis- turbiini v. 1942 ja niihin tilohin perusti Suur-Savon Sähkö Oy 2000-luvulla sähkönäyttelyn. Tehdasrakennuksen tilossa toimii myös pienyrityksiä.


title: Mäntyharjun reitti

text: Ripatin-, Puuskan- ja Kaivannonkoskissa harrastetaan kalastusta ja melontaa.


title: Mäntyharjun reitti

text: Myös Kuomio-, Pyhä- ja Miekankoskissa kalastetaan, kuten myös Verlan alapuolisessa Puolakankoskessa. Pyhäkosken nippu-uittokanavaan rakennettiin venesulku vuonna 1998. Miekankoskella on Turun rauhan muistomerkin lisäksi uittotupa-museo ja kahvila. Miekankoski oli ennen 1800-luvun loppupuolta Miekansalmi, koski siihen syntyi vasta, kun Voikoskea ruopattiin.


title: Mäntyharjun reitti

text: Siikakoskeen rakennettiin vesisaha vuonna 1826 ja myöhemmin kaksi myllyä sekä pieni vesivoimalaitos vuonna 1917.


title: Samppanjasosialisti

text: Samppanjasosialisti (), myös salonkisosialisti ja salonkikommunisti, on halventava nimitys puoluekannaltaan vasemmistolaisesta poliitikosta. Termillä viitataan poliitikon tekopyhyyteen: hänen väitetään työväenhenkisistä mielipiteistään huolimatta elävän itse porvarillista elämää.


title: Samppanjasosialisti

text: Käsitettä "champagne socialist" eli samppanjasosialisti ovat käyttäneet Isossa-Britanniassa lähinnä työväenpuolueen poliittiset vastustajat, ja sana on lainautunut Suomeenkin; vanhastaan meillä on käytetty saksan kielestä lainattuja sanoja "salonkikommunisti" ja "salonkisosialisti" (saks. "Salonsozialist"). Ranskassa kaytetään ilmausta "gauche caviar" eli kaviaarivasemmisto.


title: Samppanjasosialisti

text: Vastaavantyyppisiä ilmauksia käytetään muissakin maissa:


title: Samppanjasosialisti

text:
Seurapiirien sosialismiharrastuksia arvosteli venäläinen sosialisti Aleksandr Herzen teoksessaan "Vastarannalta" (1855):
”He siellä nälkään kuolevat eivätkä ketkään muut, – – kun taas me istumme yläkerrassa ja keskustelemme sosialismista šamppanjan ja leivonnaisten äärellä.”


title: Samppanjasosialisti

text: Suomessa näkyvimpiin salonkikommunisteihin kuului Hella Wuolijoki, joka oli myös näytelmäkirjailija, miljoonaomaisuuden hankkinut kauppahuoneen pitäjä, elinkautisvanki ja Yleisradion pääjohtaja. Suomalaisen tiede-elämän tunnetuimpia salonkisosialisteja oli Väinö Voionmaa. Voionmaa oli arvostettu historioitsija, jolle sosialismi oli ennen kaikkea aineellinen ja henkinen sivistysliike. Häneen voitiin aina viitata, kun tiedemaailmaa syytettiin porvarillisuudesta tai vasemmistolaisten syrjimisestä.


title: Moninkertaisesti täydellinen luku

text: Moninkertaisesti täydellinen luku on täydellisten lukujen yleistys.


title: Moninkertaisesti täydellinen luku

text: Mikäli luonnollisen luvun "n" kaikkien positiivisten jakajien, 1 ja luku itse mukaan lukien, summa on "kn" jollekin luonnolliselle luvulle "k" luvun "n" sanotaan olevan "k"-kertaisesti täydellinen. Luvun "k" ollessa 2 (kaksinkertaisesti täydellinen luku) kyseessä ovat tavalliset täydelliset luvut.


title: Moninkertaisesti täydellinen luku

text: Esimerkiksi 120 on kolminkertaisesti täydellinen, sillä sen jakajien summa 1+2+3+4+5+6+8+10+12+15+20+24+30+40+60+120 = 360 on 3 × 120.


title: Moninkertaisesti täydellinen luku

text: Ainoa 1-kertaisesti täydellinen luku on 1. "k"-kertaisesti täydellisiä lukuja tunnetaan arvoon "k"=11 asti.


title: Missouri (täsmennyssivu)

text: Missouri tarkoittaa seuraavia asioita:


title: Vaajakosken kanava

text: Vaajakosken kanava yhdistää Leppäveden Päijänteeseen ja on osa Keiteleen kanavaa. Kanavan rakensivat neuvostoliittolaiset 1990–1993 osana Neuvostoliiton ja Suomen välisen bilateraalikaupan tasapainottamista, koska Suomen vienti Neuvostoliittoon oli suurempaa kuin Suomen tuonti Neuvostoliitosta. Kanava on 250 metriä pitkä. Leppäveden ja Päijänteen korkeusero on 2,50–2,65 m.


title: Vaajakosken kanava

text: Tukinkuljetus palasi Vaajakoskelle vähäksi aikaa vuonna 1993, jolloin tukkeja alettiin kuljettaa nippuina pitkin juuri valmistunutta Vaajakosken kanavaa. Puunkuljetus kanavalla kuitenkin loppui vuonna 2002. Uitot olivat vilkkaimmillaan 1995, jolloin kanavasta kulki puuta 160 000 kuutiota.


title: Vaajakosken kanava

text: Syksyllä 2013 kanavan sulun ympärille asennettiin kaiteet.


title: Viitasaaren reitti

text: Viitasaaren reitti on Kymijoen vesistön pohjoinen vesistöreitti, jonka keskusjärvi on Keitele. Keitele on yhdistetty kanavilla Leppäveteen, ja Leppävesi on yhdistetty Vaajakosken kanavalla Päijänteeseen Vaajakosken kohdalla.


title: Listonsalmen kanava

text: Listonsalmen kanava on Listonniemen poikki rakennettu kanava Keiteleellä Konginkankaalla. Kanavan pituus on 500 metriä.


title: Naarkosken voimalaitos

text: Naarkosken voimalaitos on Pukkilan Naarkoskella sijaitseva vesivoimala. Naarkoskelle Porvoonjokeen perustettiin ensimmäinen vesivoimala 1910-luvulla. Vesivoiman ansiosta jo ennen sähkön tuloa Naarkosken lähelle muodostui taajama-asutusta, joka sulautui Pukkilan kirkonkylään.


title: Naarkosken voimalaitos

text: Mäntsälän Sähkö osti voimalaitoksen vuonna 1998 ja sähköntuotanto nykyisellä koneistolla aloitettiin 2000.


title: Porvoonjoen vesistö

text:
Porvoonjoen vesistö (vesistöaluetunnus 18) on Suomessa vesistöalue, jonka laskujoki Porvoonjoki laskee Suomenlahteen. Vesistöalueen pinta-ala on 1 237,09 neliökilometriä.
Alueen järvisyys on 1,34 %. Se on yksi Suomen päävesistöistä, joka saa alkunsa Lahden seudulta Salpausselän eteläpuolelta.


title: Porvoonjoen vesistö

text: Vesistöalueen toisessa jakovaiheessa on seuraavat alueet tai valuma-alueet :


title: Porvoonjoen vesistö

text: Porvoonjoki on pituudeltaan 143 kilometriä ja joenlatvan korkeusero Suomenlahteen verrattuna on 68 metriä. Porvoonjoen valuma-alue on pinta-alaltaan 1 270 neliökilometriä. Porvoonjoen valuma-alueen järvisyysprosentti on 1,34. Porvoonjoen valuma-alueen eteläosan vallitsevin maalaji on savi ja yläjuoksulla hieta, hiesu ja moreeni. Noin kolmannekselle valuma-alueen pinta-alasta on peltoja.


title: Porvoonjoen vesistö

text: Porvoonjoen suurin sivujoki on Orimattilasta siihen laskeva Palojoki ja suurimmat järvet Mallusjärvi (530 ha), Isojärvi (300 ha) ja Sahajärvi (200 ha).


title: Porvoonjoen vesistö

text: Porvoonjoen virtaamamittauspiste on Vakkolassa, jossa valuma-alueen pinta-ala on 1 128 km². Pukkilan kirkonkylän Naarkoskella valuma-alue on 911 km². Naarkoskella ylivirtaama on 128 m³/s, keskiylivirtaama (MHQ) 75 m³/s, keskivirtaama (MQ) 11,3 m³/s ja keskialivirtaama (MNQ) 2,1 m³/s.


title: Porvoonjoen vesistö

text: Porvoonjoen merkittävin vesikuormituslähde ovat yhdyskuntien puhdistetut jätevedet, joiden päästöt näkyvät fosforin ja typen kuormituksessa sekä vesieliöstöllä haitallisen ammoniumtypen pitoisuuksissa, biologisen hapenkulutuksen pitoisuuksissa ja kiintoainepitoisuuksissa. Päivittäin Porvoonjokeen johdetaan 50 000–55 000 kuutiometriä puhdistettuja jätevesiä, joten keskimääräisvirtaamassa noin kuusi prosenttia virtaamasta on jätevesiä ja keskialivirtaamasta 30 prosenttia.


title: Mallusjärvi

text: Mallusjärvi on Porvoonjoen vesistön suurin järvi. Sen pinta-ala on 520 hehtaaria. Järvi on savinen, mutta se on hyvä lintuhavaintokohde. Järvi sijaitsee Orimattilan eteläisessä kylässä, jonka nimi on Mallusjoki.


title: Mallusjärvi

text: Mallusjärven alueella on havaittu mm. jänkäsirriäinen, tiiralokki ja mustatiira.


title: Mallusjärvi

text: Mallusjärveltä lähtevissä ojissa ja joissa on useita koskia: Porvoossa, entisen Porvoon maalaiskunnan alueella Porvoonjokea pitkin Strömsberginkoski, Henttalankoski, Askolassa Vakkolankoski, Hiirikoski, Onkimaankoski, Pukkilassa Syvänojan ylikoski, Syvänojan alikoski, Naarkoski ja Napiankoski sekä Orimattilassa Hakoistenkoski.


title: Mallusjärvi

text: Mallusjärvellä on 2018 valtakunnallinen asiantuntijoiden tarkkailema levänseurantapaikka Orimattilan evankelis-luterilaisen seurakunnan leirikeskuksella.


title: Panssarikenraali Patton

text: Panssarikenraali Patton ("Patton") on yhdysvaltalainen elokuva vuodelta 1970. Se kertoo panssarikenraali George S. Pattonista toisen maailmansodan aikana.


title: Panssarikenraali Patton

text: Elokuva alkaa kohtauksella, jossa Patton pitää katsojille puheen sodasta ja sotimisesta. Käsikirjoittaja Francis Ford Coppola kertoi elokuvan Blu-ray-version alussa olevassa esittelyvideossa käyttäneensä kohtauksessa kohtia useista Pattonin pitämistä puheista.


title: Panssarikenraali Patton

text: "Panssarikenraali Patton" voitti parhaan elokuvan Oscar-palkinnon ja kuusi muuta Oscaria. George C. Scott voitti Oscarin roolistaan Pattonina, muttei ottanut palkintoaan vastaan. Hän oli ensimmäinen näyttelijä, joka on kieltäytynyt palkinnostaan.


title: Panssarikenraali Patton

text: "Panssarikenraali Patton" valittiin vuonna 2003 Yhdysvaltojen kongressin kirjaston National Film Registryyn, johon kootaan esteettisesti, historiallisesti tai kulttuurisesti merkittäviä amerikkalaiselokuvia. "The New York Timesin" kriitikot valitsivat elokuvan vuonna 2004 yhdeksi kaikkien aikojen tuhannesta parhaasta maailmassa.


title: Mediasuunnittelu

text: Mediasuunnittelu on viestintävälineiden välittämien viestien ulkomuodon suunnittelua. Se on yhtä lailla kirjan, videon tai internetin kotisivujen ulkoasun suunnittelua. Mediatoimistoissa mediasuunnittelu on lähinnä mainoskampanjoitten suunnittelua ja oikean median valintaa mainostettavalle tuotteelle. Mediasuunnittelu on terminä uusi kuten useimmat mediatkin. Mediasuunnittelua tutkitaan mm. mediatieteessä.


title: Mediasuunnittelu

text: Suunniteltaessa sarjakuvaa, video-ohjelmaa tai kirjan kantta joudumme pohtimaan syvällisemmin mediatuotteen toteutusta ja suunnittelua. Tämä vaatii monen ongelman ratkomista, ennen kuin itse viesti tulee huomaamattomasti esille. Huono suunnittelu tuntuu ja näkyy. Hyvää suunnittelua ei vastaanottaja edes huomaa.


title: Mediasuunnittelu

text: Uudet mediat (videot, cd-romput, Internet ...) perustuvat vanhoille perinteisille viestimille (painotuotteet, äänitteet, elokuvat). Niitä yhdistää yhteinen alkuperä ja kehitys. Mediatuotteiden suunnittelu perustuu traditioon. Voidaksemme viestiä tehokkaasti meidän täytyy ymmärtää menneiden aikojen medioita. Kirjoituksen synnyn, kirjainmuotojen ja graafisen tyylin kehityksen tunteminen auttaa meitä suunnittelemaan omia mediatuotteita .


title: Walther von Seydlitz-Kurzbach

text: Walther von Seydlitz-Kurzbach (22. elokuuta 1888 – 28. huhtikuuta 1976) oli saksalainen tykistönkenraali toisen maailmansodan aikana.


title: Walther von Seydlitz-Kurzbach

text: Seydlitz-Kurzbach syntyi Hampurissa kuuluisaan preussilaiseen Seydlitz-sukuun. Ensimmäisessä maailmansodassa hän taisteli sekä länsi- että itärintamalla upseerina. Toisessa maailmansodassa, 1940–1942 hän johti 12. jalkaväkidivisioonaa Wehrmachtissa. Hänet ylennettiin kenraaliksi tilanteessa, jossa hänen johtamansa divisioona pystyi murtautumaan ulos neuvostoliittolaisten saartorenkaasta. Hänen joukko-osastonsa liitettiin kenraali Pauluksen kuudenteen armeijaan Stalingradin taistelussa.


title: Walther von Seydlitz-Kurzbach

text: Kenraali Seydlitz-Kurzbach argumentoi vahvasti Stalingradin saartorenkaasta murtautumisen puolesta, vastoin Adolf Hitlerin käskyä puolustaa kaupunkia viimeiseen mieheen. Kun Stalingradin puolustus murtui, hän joutui venäläiselle vankileirille. Sotavankina hänestä tuli natseja vastustavan organisaation, Saksalaisten upseerien liiton ("Bund deutscher Offiziere") johtaja. Monet hänen kenraalitovereistaan tuomitsivat hänen maanpetoksellisen käyttäytymisensä, ja hänet tuomittiin Saksassa kuolemaan "in absentia". Häntä käytettiin säälimättömästi sekä saksalaisessa että neuvostopropagandassa.


title: Walther von Seydlitz-Kurzbach

text: Sodan jälkeen hänet päästettiin Saksan liittotasavaltaan 1955, ja vuonna 1956 hänen natsiaikainen kuolemantuomionsa kumottiin. Hän kuoli vuonna 1976 Bremenissä.


title: Hauptscharführer

text: Hauptscharführer (lyh. Hscha, ) oli SS:n käyttämä arvo, joka vastasi Wehrmachtin ylivääpeliä.


title: Hauptscharführer

text: SS käytännössä murskasi Ernst Röhmin johtaman Sturmabteilungin pitkien puukkojen yönä 1934. Kesäkuussa uudelleenorganisoinnin yhteydessä luovuttiin SA:lta peritystä Obertruppführerin arvosta ja se korvattiin Hauptscharführerillä.


title: Hauptscharführer

text: Allgemeine SS:n Hauptscharführer saattoi olla komppanian kokoisen "SS-Sturm"-yksikön korkein aliupseeri tai sitten arvonhaltija oli virkamies SS:n päämajassa, Gestapossa tai Sicherheitdienstissä. Arvo oli yleinen myös keskitysleirien vartijoiden aliupseerien arvo.


title: Hauptscharführer

text: Waffen-SS:n riveissä Hauptscharführeriä pidettiin toiseksi korkeimpana aliupseerin arvona. Seuraava ylennys tuli tyypillisesti joko Sturmscharführerin tai Stabsscharführerin arvoon, joka tarkoitti yksikkönsä virkaiässä vanhinta aliupseeria.


title: Pasilan konepaja

text: Pasilan konepaja oli Helsingin Vallilan kaupunginosassa Aleksis Kiven kadun, Sturenkadun ja Teollisuuskadun välisellä alueella vuosina 1903–2001 toiminut Valtionrautateiden ja sittemmin VR-Yhtymän konepaja, jossa valmistettiin ja huollettiin rautatievaunuja. Se oli Helsingin suurimpia yksittäisiä työpaikkoja.


title: Pasilan konepaja

text: Nykyään konepaja-alueelle ja sen entiselle ratapihalle rakennetaan Konepaja-nimistä asuinkaupunginosaa. Sturenkadun varteen tulee myös uusia toimistotaloja. 1900-luvun taitteessa rakennetut teollisuushallit on suojeltu ja otettu uuteen käyttöön; niitä kutsutaan nykyisin Vallilan makasiineiksi. Rakennukset ovat löytäneet konepajatoiminnan loputtua monenlaista uutta käyttöä: halleissa on media-alan yritysten keskittymä, urheilutiloja, toimistoja, katsastusasema ja rakennuskonevuokraamo. Osa konepajan rakennuksista on purettu lakkautuksen jälkeisinä vuosikymmeninä; nämä ovat olleet pääosin varastoja Aleksis Kiven kadun ja Sturenkadun varrella sekä ratapihalla sijannut punatiilinen halli.


title: Pasilan konepaja

text: Konepajan suosio media-alalla johtuu hallien kattoikkunoista ja avoimista tiloista. Halleissa on kuvattu mm. tv-mainoksia ja muuta tuotantoa.


title: Pasilan konepaja

text: Konepajan uudemmissa sähköjunahalleissa jatkuu yhä raideliikenteeseen liittyvä toiminta. Bombardier tekee siellä määräaikaishuoltoja HKL:n Variotram-vaunuille.


title: Pasilan konepaja

text: Aluskehyshallissa toimi yli 10 vuotta konepaja-ajan jälkeen kirpputori Valtteri. Kirpputorin tiloihin remontoitiin Amer Sports Oyj:n pääkonttori.


title: Pasilan konepaja

text: Vuonna 2015 vanhaan kokoonpanohalliin perustettiin uusi kirpputori- ja tapahtumapaikka, Konepajan Bruno.


title: Pasilan konepaja

text: Helsingin päärautatieaseman yhteyteen oli jo vuonna 1861 perustettu Helsingin konepaja, joka kuitenkin kävi vuosisadan lopulla ahtaaksi, ja toimintaa oli laajennettava muualle. Silloisen kaupunkialueen ulkopuolelta ostettiin entinen laidunalue. Bruno Granholmin suunnittelemat suuret tehdashallit valmistuivat 1901 ja Aleksis Kiven kadun varren konttorirakennus 1900. Toiminta käynnistyi vuonna 1903. Suurin kokoonpanohalli oli yli hehtaarin laajuinen. Alueelle rakennettiin lisää konepajan rakennuksia 1980-luvulle saakka. Henkilökuntaa oli enimmillään 1950-luvun lopulla noin 1500.


title: Pasilan konepaja

text: Konepajan suuri ammattiosasto oli erityisesti sotien jälkeisinä vuosikymmeninä yksi kommunistien tärkeimmistä tukikohdista pääkaupungissa.


title: Pasilan konepaja

text:
Toimintansa aikana konepaja valmisti pääosan Suomessa käytetyistä puisista matkustajavaunuista, niin sanotusta sinisestä kalustosta ja kaikki lähiliikenteen teräsvaunut.
Konepajan toiminta ajettiin alas asteittain 1990-luvun aikana. Vaunujen valmistuksen päätyttyä konepajaa käytettiin matkustajavaunujen ja sähköjunien huollossa. Viimeisinä VR:n toimintoina konepaja-alueella toimivat muun muassa VR Koulutuskeskus ja VR Keskitetyt toiminnot (entinen VR Teknologia). Koulutus siirtyi Kouvolaan vuonna 2014 Kouvolan Rautatie- ja Aikuiskoulutus Oy:lle ja Keskitetyt toiminnot siirtyivät viimeisenä konepajalla toimineena VR:n yksikkönä Ilmalaan toukokuussa 2017.


title: Horst Skoff

text: Horst Skoff (22. elokuuta 1968 – 7. kesäkuuta 2008) oli itävaltalainen tennispelaaja. Hän syntyi Klagenfurtissa ja aloitti ammattilaisuransa vuonna 1985.


title: Horst Skoff

text: Skoff ylsi kaksinpelissä parhaimmillaan maailmanlistan 18. ja nelinpelissä 70. sijalle. Hän pelasi vuosia maansa Davis Cup -joukkueessa ja osallistui kaksiin kesäolympialaisiin (1988 & 1992).


title: Horst Skoff

text: Skoff voitti kaksinpelimestaruudet Athens Openissa (1988), BA-CA TennisTrophyssa (1988), ATP Genevassa (1990) ja Swedish Openissa (1993). Hän vetäytyi vuonna 1995 ja kuoli Hampurissa sydänvikaan ollessaan vain 39-vuotias.


title: Bulldoggi

text: Bulldoggi on yleisnimitys seuraaville koiraroduille:


title: Cosmopolitan

text: Cosmopolitan tarkoittaa seuraavia:


title: Lapin yliopiston ylioppilaskunta

text: Lapin yliopiston ylioppilaskunta (LYY) on Lapin yliopiston opiskelijoiden etu- ja palvelujärjestö. Lapin yliopiston ylioppilaskunta on julkisoikeudellinen yhteisö, jonka jäseniä ovat Lapin yliopistossa ylempää tai alempaa korkeakoulututkintoa suorittavat opiskelijat. Myös jatko- ja vaihto-opiskelijoilla on mahdollisuus liittyä ylioppilaskunnan jäseneksi. Jäseniä Lapin yliopiston ylioppilaskunnassa on noin 4 400.